
LĪGUMS Nr. 1/4-2.2/______-2026
par Piņķu aktīvās atpūtas parka (pumptrack un skrituļošanas trases) 1.kārtas būvniecību

Mārupē,	Datums skatāms laika zīmogā

Mārupes novada pašvaldība, reģ. Nr. 90000012827, tās izpilddirektors Mārtiņš Slimbahs, kurš rīkojas uz Mārupes novada pašvaldības nolikuma pamata, (turpmāk – Pasūtītājs) no vienas puses,
un
______, reģ. Nr. _____, tās ________, kurš/a rīkojas uz ________ pamata (turpmāk – Būvuzņēmējs) no otras puses, turpmāk tekstā Pasūtītājs un Būvuzņēmējs abi kopā saukti Līdzēji, bet katrs atsevišķi arī – Līdzējs, 
pamatojoties uz atklāta konkursa “Piņķu aktīvās atpūtas parka (pumptrack un skrituļošanas trases) 1.kārtas būvniecība”, identifikācijas Nr. MNP 2026/98, (turpmāk – Iepirkums), rezultātiem, noslēdz šo līgumu, (turpmāk – Līgums) par tālāk norādīto:

Līguma priekšmets
Pasūtītājs uzdod un Būvuzņēmējs apņemas veikt Piņķu aktīvās atpūtas parka (pumptrack un skrituļošanas trases) 1.kārtas Piņķos, Babītes pagastā, Mārupes novadā (turpmāk – Objekts) izbūves darbus (turpmāk – Darbi).
[bookmark: _Ref502736061]Pasūtītājs uzdod un apņemas apmaksāt, un Būvuzņēmējs apņemas veikt Darbu izpildi Objektā saskaņā ar Latvijas Republikā (turpmāk – LV) spēkā esošajiem normatīvajiem aktiem, Pasūtītāja apstiprināto Tehnisko specifikāciju (1.pielikums), Iepirkuma nolikumu, Pasūtītāja Iepirkuma gaitā sniegtajām atbildēm un precizējumiem, Būvuzņēmēja Iepirkumā iesniegto tehnisko (2.pielikums) un finanšu (3.pielikums) piedāvājumu, atbilstoši SIA We Build Parks, Būvkomersanta reģ. Nr. 12734, izstrādātā paskaidrojuma raksta “Piņķu aktīvās atpūtas parks”, 1. kārtai, kā arī nodrošināt Objekta nodošanu ekspluatācijā atbilstoši LV spēkā esošajiem normatīvajiem aktiem. 
Pasūtītājs un Būvuzņēmējs, parakstot Līgumu, apliecina, ka ir iepazinušies ar Līguma 1.2. punktā (turpmāk – tehniskā dokumentācija) minētajiem dokumentiem un tiem nav nekādu iebildumu pret šiem dokumentiem, un ka tajos nav būtiskas nepilnības, kas palielinātu Darbu apjomus un izmaksas, kā arī, ka nebūtiskas nepilnības nebūs par pamatu neparedzētiem izdevumiem. Būvuzņēmējs apliecina, ka tam ir bijis pietiekoši ilgs laiks, lai pārbaudītu visu Objekta tehnisko un juridisko dokumentāciju, faktiskos apstākļus. Būvuzņēmējs ir veicis nepieciešamās pārbaudes un mērījumus nepieciešamajā apjomā, ir uzdevis Pasūtītājam visus jautājumus, saņēmis atbildes, iepazinies ar Iepirkuma gaitā citiem Pasūtītāja sniegtajiem skaidrojumiem un visi Būvuzņēmēja precizējumi, kā arī papildu informācija ir iekļauta Līguma dokumentos un Būvuzņēmēja piedāvājumā Iepirkumā. Būvuzņēmējs apliecina, ka Darbu izmaksu tāmes, Darbu izpildes kalendārais grafiks un Līguma summa ir noteikta, ņemot vērā visu šo apstākļu kopumu un ietekmi uz Darbu izmaksām un ilgumu.
Būvuzņēmējs Darbus veic ar savu darbaspēku, darba rīkiem un ierīcēm, materiāliem utt., kas pieņemami Pasūtītājam. 
Pasūtītājs atbilstoši LV spēkā esošajiem normatīvajiem aktiem nodrošina būvuzrauga (turpmāk – Būvuzraugs) darbību Darbu izpildē.
Pasūtītājs atbilstoši LV spēkā esošajiem normatīvajiem aktiem nodrošina autoruzrauga (turpmāk – Autoruzraugs) darbību Darbu izpildē.

Līguma SUMMA un samaksas kārtība
[bookmark: _Ref30494879][bookmark: _Ref54735837]Līguma summa ir _________ EUR (____________ euro un _________ centi) bez pievienotās vērtības nodokļa (turpmāk – PVN).
PVN tiek noteikts saskaņā ar Pievienotās vērtības nodokļa likuma 142. pantu. Līguma summa noteikta saskaņā ar Būvuzņēmēja Iepirkumā iesniegto finanšu piedāvājumu, un, ko Pasūtītājs samaksā Būvuzņēmējam saskaņā ar Līguma noteikumiem ar nosacījumu, ja Būvuzņēmējs pilnībā izpilda Līgumā noteiktās saistības. Būvuzņēmējam nav tiesību prasīt samaksu par Darbiem, kuri nav veikti Objektā saskaņā ar Līguma 4.23. punktu. 
Samaksa Būvuzņēmējam par Līgumā paredzēto Darbu izpildi tiek ieskaitīta Būvuzņēmēja norādītajā bankas kontā šādā kārtībā, apmērā un termiņos:
[bookmark: _Ref488151989][bookmark: _Ref502738698][bookmark: _Ref488659944][bookmark: _Ref176338086]ja Būvuzņēmējs pieprasa, Pasūtītājs maksā Būvuzņēmējam avansu ne vairāk kā 20% (divdesmit procentu) apmērā no Līguma summas. Avansa maksājums tiek veikts, pamatojoties uz avansa nodrošinājuma, kas tiks iesniegts apdrošināšanas kompānijas vai Latvijā darbojošās bankas polises veidā. Avansa nodrošinājuma saturu un formu pirms tās iesniegšanas jāsaskaņo ar Pasūtītāju;
Pasūtītājs veic samaksu par Būvuzņēmēja faktiski izpildītiem un Būvuzrauga pārbaudītajiem Darbiem, pamatojoties uz Būvuzņēmēja rēķinu, 20 (divdesmit) darbdienu laikā no rēķina saņemšanas dienas, atskaitot samaksāto avansa maksājumu. Samaksas termiņš tiek uzskaitīts no dienas, kad Objekts nodots ekspluatācijā un Līgumā noteiktā kārtībā abpusēji parakstīts Darbu nodošanas – pieņemšanas akts. 
Būvuzņēmējs sagatavo rēķinu, kurā iekļauta šāda informācija:
atsauce uz reverso PVN apmēru (ja piemēro), saskaņā ar Pievienotās vērtības nodokļa likuma 142. pantu;
atskaitījums par samaksāto avansu (ja attiecas) un kopējā summa apmaksai pēc atskaitījuma;
Pasūtītāja stuktūrvienības kodu (lauks: <cbc:BuyerReference>) “17 Pašvaldības Īpašumu pārvalde” un (lauks: <cbc:Note>) un Pasūtītāja Līguma reģistrācijas numuru. 
Rēķins jāiesniedz Pasūtītājam uz e-adresi E-REKINI@90000012827, tam pievienojot rēķina pielikumu PDF formātā (lauks: < cbc:Attachment>) kur atspoguļotas Darbu izmaksas. Pasūtītājs nepieņem un neapmaksā neatbilstoši Līguma noteikumiem noformētu rēķinu.
Līgumā noteikto maksājumu samaksa skaitās izdarīta ar brīdi, kad Pasūtītājs ir veicis pārskaitījumu uz Būvuzņēmēja rēķinā norādīto norēķinu kontu, ko apliecina maksājuma uzdevums. 
Būvuzņēmējam Objektā izpildāmie Darbi uzskaitīti Līguma pielikumos un tehniskajā dokumentācijā, ar kuriem Līdzēji ir iepazinušies iepriekš. Līguma summa nevar tikt palielināta par Darbiem, kas jāveic saskaņā ar tehnisko dokumentāciju un Iepirkuma nolikumu, kā arī gadījumā, ja Būvuzņēmējs ar nodomu vai aiz neuzmanības ir kļūdījies materiālu daudzuma, to cenu un Darbu izmaksu aprēķinos, kas nepieciešami tehniskā dokumentācijā paredzēto Darbu veikšanai. 
Līguma summa ietver pilnu samaksu par Līguma ietvaros paredzēto Būvuzņēmēja saistību izpildi – būvizstrādājumu (būvmateriālu, būvkonstrukciju) izmaksas, būvmašīnu un mehānismu nomas un darba izmaksas, instrumentu nolietojuma (amortizācijas) vai nomas izmaksas, darbu, kas nav minēti darba apjomos, bet bez kuriem nebūtu iespējams Darbus veikt tehnoloģiski pareizi, ņemot vērā LV spēkā esošos normatīvos aktus, izmaksas, kā arī virsizdevumus un peļņu, kas attiecināmi uz Līgumā noteikto Darbu izpildi un noteikti Latvijas būvnormatīvā LBN 501-17 “Būvizmaksu noteikšanas kārtība”.
Būvuzņēmējs apliecina, ka Iepirkumā iesniegtā finanšu piedāvājumā iekļautas visas izmaksas, atbilstoši Būvprojektiem un Iepirkuma nolikumam un saskaņā ar apjomu, kas nepieciešams pilnīgai un kvalitatīvai Darbu veikšanai.
[bookmark: _Ref502240217]Pasūtītājs ir tiesīgs veikt izmaiņas Darbu apjomos Līguma darbības laikā, ja izmaiņas radušās Būvuzņēmējam iepriekš neparedzamu apstākļu dēļ, kurus Būvuzņēmējs sākotnēji nevarēja paredzēt un kas nav tehniski nodalāmi, neradot ievērojamas grūtības Pasūtītājam, t.sk.:
darbi, kas nav minēti tehniskajā dokumentācijā, bet kas ir uzskatāmi par nepieciešamiem un šī nepieciešamība ir tehniski pierādāma, lai sasniegtu tehniskajā dokumentācijā minēto galarezultātu, un, lai nodrošinātu Objekta normālu funkcionēšanu, atbilstoši tiem mērķiem, kuriem Objekts paredzēts, ievērojot arī tās prasības, kas Objektam tiek izvirzītas, pamatojoties uz LV spēkā esošo normatīvo aktu prasībām attiecībā uz Objekta funkcionālo nozīmi;
piedāvājuma Iepirkumam sagatavošanas laikā veikto pieņēmumu neatbilstība esošai situācijai - ievērojot samērīguma principu, nav bijis iespējams apsekot visas esošās inženierkomunikācijas, būves, kam nepieciešami papildus ģeoloģiski izmeklējumi un citus būvelementus.
[bookmark: _Ref502240185]Izslēdzamo un ieslēdzamo neparedzēto darbu izmaksas aprēķināšanas principi:
Būvuzņēmēja piedāvājumā norādītās izmaksas, t.sk. vienību cenas, virsizdevumi un peļņa ir spēkā visu Līguma darbības periodu;
ja Līguma summas ietvaros izmainītajos darba apjomos ir iekļauti Līguma tāmei analoģiski darba veidi, tad šiem darbiem tiek piemēroti Līguma tāmes vienību izcenojumi;
ja iekļaujamie darbi ietver pozīcijas, kas nav minētas Darbu apjomos un nav pielīdzināmi kādam no Līguma tāmes darba veidam, tad izmaksas nosaka atbilstoši esošai tirgus situācijai, piemērojot Līguma tāmē paredzētās pieskaitāmās izmaksas. Būvuzņēmējs iesniedz Pasūtītājam vismaz 3 (trīs) ražotāju/piegādātāju piedāvājumus esošai pozīcijai. Pasūtītāja pārstāvis izvērtē attiecīgās pozīcijas atbilstību esošai tirgus situācijai. Par tirgus cenām vienojas abi Līdzēji, ja nepieciešams, pieaicinot Latvijas Būvinženieru savienības nozīmētu ekspertu.
Būvuzņēmējam nav tiesību prasīt samaksu par Darbiem, kuri nav veikti Objektā saskaņā ar Līguma 4.23. punktu.

Darbu uzsākšana un Darbu izpildes termiņš
Parakstot Līgumu, Būvuzņēmējs apliecina, ka pilnībā ir iepazinies ar Darbu izpildes vietu un Objektu, visiem noteikumiem un prasībām, kas attiecināmi uz Līgumā noteikto Darbu pilnīgu izpildi.
Pasūtītājs 3 (trīs) darbdienu laikā no Līguma abpusējas parakstīšanas izsniedz Būvuzņēmējam pilnvaru piekļuvei Būvniecības informācijas sistēmai (turpmāk – BIS) attiecīgajai būvniecības lietai.
Būvuzņēmējs ne vēlāk kā 10 (desmit) darbdienu laikā no Līguma abpusējas parakstīšanas dienas ar pavadvēstuli iesniedz Pasūtītājam Līguma 12.1. punktā noteiktās apdrošināšanas polises, kuru formu un saturu ir saskaņojis ar Pasūtītāju, un detalizētu Darbu izpildes kalendāro grafiku, kura saturs un forma pirms tā iesniegšanas jāsaskaņo ar Pasūtītāju. Darbu izpildes kalendāro grafiku apstiprina Būvuzraugs un Pasūtītājs. 
[bookmark: _Ref75943983]Būvuzņēmējam jānodrošina visu Darbu izpildei nepieciešamo atļauju saskaņošana, saņemšana, tai skaitā, bet ne tikai veikt nepieciešamās darbības, lai būvatļaujā tiktu veikta atzīme par visu būvdarbu uzsākšanai izvirzīto nosacījumu izpildi, un dokumentācijas sagatavošana līdz būvdarbu uzsākšanai Objektā. 
[bookmark: _Ref502741521][bookmark: _Ref179873031]Par Objekta pieņemšanu Darbu izpildei tiek sagatavots būves vietas nodošanas akts, kuru Būvuzņēmējs paraksta 2 (divu) darbdienu laikā no Pasūtītāja uzaicinājuma, kurš nosūtīts uz Būvuzņēmēja e-pastu: ___________ (bez elektroniski drošā paraksta un laika zīmoga), saņemšanas. Darbu uzsākšanas brīdis tiek dokumentāli fiksēts Būvniecības informācijas sistēmā (BIS) elektroniskajā būvdarbu žurnālā.
Būvuzņēmējs ne vēlāk kā 10 (desmit) darba dienu laikā no Līguma abpusējas parakstīšanas dienas, sagatavo un iesniedz saskaņošanai Būvuzraugam un Pasūtītājam Darbu veikšanas projektu (turpmāk - DVP), kurā ņemti vērā visi apstākļi, kas var ietekmēt Darbu izpildi. Būvuzņēmējam ir pienākums atjaunināt un papildināt DVP (t.sk. attiecībā uz atsevišķiem un speciāliem darbu veidiem) atbilstoši Darbu veikšanas gaitai. Atjauninātais DVP jāiesniedz saskaņošanai Būvuzraugam un Pasūtītājam. 
Būvuzņēmējs rakstiski saskaņo ar Pasūtītāju un Būvuzraugu jebkuras izmaiņas DVP, izņemot Darbu izpildes kalendāro grafiku, kuru var precizēt tikai Līgumā atrunātajā kārtībā.
Būvuzņēmējs papildina DVP atbilstoši Būvuzrauga vai Pasūtītāja norādījumiem.
[bookmark: _Ref505081371][bookmark: _Ref22565019]Darbi pilnībā jāpabeidz un jānodod ekspluatācijā 4 (četru) mēnešu laikā no Līguma abpusējas parakstīšanas dienas, no kuriem Darbu izpilde ir 3 (trīs) mēneši no Līguma abpusējas parakstīšanas dienas, Objekta nodošanas ekspluatācijā termiņš ir 1 (viens) mēnesis no būvdarbu pabeigšanas akta parakstīšanas dienas. Darbu izpildi Objektā apliecina Būvuzņēmēja sagatavots un Būvuzrauga, Pasūtītāja un Būvuzņēmēja parakstīts būvdarbu pabeigšanas akts;
Visi Darbi uzskatāmi par pilnībā pabeigtiem ar dienu, kad Objekts ir pieņemts ekspluatācijā atbilstoši Būvniecības likumam, Vispārīgajiem būvnoteikumiem Ministru kabineta 2014. gada 14. oktobra noteikumiem Nr. 633 “Autoceļu un ielu būvnoteikumi” un citiem LV spēkā esošajiem normatīvajiem aktiem, kas attiecināmi uz Darbiem un Objekts ar nodošanas – pieņemšanas aktu ir nodots Pasūtītājam. Šajā punktā minētais termiņš var tikt mainīts Līgumā noteiktos gadījumos.
[bookmark: _Ref505330993]Ja Darbu izpildīšanas procesā Būvuzņēmējam ir radušies fiziski šķēršļi vai apstākļi, kurus tas kā pieredzējis un kvalificēts Būvuzņēmējs iepriekš nevarēja paredzēt, tad viņam ir tiesības, vispirms rakstiski saskaņojot ar Pasūtītāju šķēršļu likvidēšanas metodes un izmaksas, saņemt konkrētās Darbu pozīcijas un tehnoloģiski saistīto Darbu pozīciju izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Līdzēji uzskata jebkādu Darbu pārtraukšanu Objektā, kas rodas Pasūtītāja saistību nepildīšanas rezultātā vai pēc Pasūtītāja norādījuma, kā arī valsts institūciju vai pašvaldības iestāžu aizliegums, kas nav radies Būvuzņēmēja vainas dēļ. Pasūtītājs veic minēto apstākļu izvērtēšanu un sniedz atbildi Būvuzņēmējam iespējami īsā laikā, bet ne ilgāk kā 10 (desmit) darbdienu laikā no minētā Būvuzņēmēja pieprasījuma saņemšanas.

Darbu izpildes noteikumi
Darbi ir jāveic, ievērojot Iepirkuma nosacījumus un Būvuzņēmēja iesniegto piedāvājumu Iepirkumā, saskaņā ar Ministru kabineta 2014. gada 14. oktobra noteikumiem Nr.633 “Autoceļu un ielu būvnoteikumi”, Būvniecības likumu, Vispārīgajiem un Speciālajiem būvnoteikumiem, Latvijas būvnormatīviem un Latvijas nacionālo standartu prasībām, tehnisko dokumentāciju, Līguma noteikumiem un Pasūtītāja vai Būvuzrauga norādījumiem, ciktāl šādi norādījumi neizmaina Līguma nosacījumus, Līguma summu, Darbu apjomus vai Darbu izpildes termiņus.
Būvuzņēmējs atzīst, ka Darbu tehniskā dokumentācija ir skaidra un ka Darbus var realizēt, nepārkāpjot LV spēkā esošo normatīvo aktu prasības un publiskos ierobežojumus, un atbilstoši Līguma noteikumiem. Būvuzņēmējs ir tiesīgs atkāpties no tehniskās dokumentācijas tikai ar Pasūtītāja rakstisku piekrišanu.
Ja Būvuzņēmējs konstatē trūkumus (t.sk., neveiksmīgi risinājumi, materiālu un metožu pielietojumi u.c.) tehniskajā dokumentācijā, tam 2 (divu) darbdienu laikā rakstiski jāinformē Pasūtītājs. Šajā punktā minētie apstākļi nedod tiesības Būvuzņēmējam vienpusēji atkāpties no Līguma izpildes vai apturēt Darbu izpildi Objektā.
Būvuzņēmējs 5 (piecu) darbdienu laikā no Līguma abpusējas parakstīšanas dienas, ieceļ sertificētu atbildīgo būvdarbu vadītāju (atbilstoši Iepirkumā iesniegtajam Būvuzņēmēja piedāvājumam) un, ja nepieciešams, to palīgus. Atbildīgais būvdarbu vadītājs veic LV normatīvajos aktos noteiktās funkcijas. Atbildīgo būvdarbu vadītāju Būvuzņēmējs ir tiesīgs nomainīt tikai ar Pasūtītāja rakstisku piekrišanu, nodrošinot, ka attiecīgā atbildīgā būvdarbu vadītāja kvalifikācija pilnībā atbilst Iepirkuma nolikumā noteiktajai. Būvuzņēmējam 10 (desmit) dienu laikā pēc Pasūtītāja rakstiska pieprasījuma, ir pienākums nomainīt atbildīgo būvdarbu vadītāju, iepriekš rakstiski saskaņojot ar Pasūtītāju attiecīgā piedāvātā atbildīgā būvdarbu vadītāja kandidatūru. Būvuzņēmēja piedāvātā atbildīgā būvdarbu vadītāja kvalifikācijai pilnībā ir jāatbilst Iepirkuma nolikumā noteiktajai. Kvalifikācijas atbilstību izvērtē Pasūtītājs, pamatojoties uz Būvuzņēmēja sniegto informāciju.
Būvuzņēmējs nodrošina atbildīgā būvdarbu vadītāja vai atbildīgā būvdarbu vadītāja vietnieka atrašanos Objektā visu darba dienas laiku, kad Objektā norisinās Darbi. Kā arī, Būvuzņēmējs garantē, ka tā Darbu izpildē norīkotais atbildīgais būvdarbu vadītājs realizēs izpildāmo Darbu organizēšanu atbilstoši LV spēkā esošajos normatīvajos aktos un Līgumā noteiktajam.
Objektam piegādājamie un Darbu izpildei nepieciešamie materiāli, iekārtas un instrumenti, ar kuriem tiek veikti Darbi Objektā, tiek pieņemti Būvuzņēmēja atbildīgā glabāšanā un viņš ir materiāli atbildīgs pilnā apmērā par to glabāšanu līdz Objekta būvniecības darbu pabeigšanai un Objekta pieņemšanai ekspluatācijā.
Darbu izpildē izmantojami būvizstrādājumi, iekārtas, konstrukcijas un mehānismi, kādi ir noteikti DVP, tehniskajā dokumentācijā, Būvuzņēmēja tehniskajā un finanšu piedāvājumā vai kādi ir iepriekš saskaņoti ar Pasūtītāju, un kādi pilnībā atbilst Darbu apjomam. Būvuzņēmējs apņemas ievērot būvizstrādājumu ražotāja noteiktos standartus un instrukcijas, ciktāl tie nav pretrunā ar LV normatīvajiem aktiem, kā arī ievērot Būvniecības likuma prasības un Ministru kabineta 2014. gada 25. marta noteikumus Nr. 156 “Būvizstrādājumu tirgus uzraudzības kārtība”. Būvizstrādājumu, iekārtu, konstrukciju un mehānismu maiņas nepieciešamība saskaņojama ar Autoruzraugu, Būvuzraugu un Pasūtītāju, kuri izlemj, vai piedāvātie būvizstrādājumi, konstrukcijas un iekārtas atbilst Darbu izpildei.
[bookmark: _Ref504119212] Būvuzņēmējs iesniedz Būvuzraugam un Autoruzraugam detalizētas visu izmantojamo materiālu un iekārtu specifikācijas un informāciju par to iespējamajiem piegādātājiem, ražotājiem, ne vēlāk kā 10 (desmit) darba dienas pirms to pasūtīšanas. Detalizētajā specifikācijā ir iekļaujama tāda informācija par konkrētajiem materiāliem un iekārtām, lai Būvuzraugs un Autoruzraugs spētu identificēt materiālus un novērtēt to galvenās īpašības. Pēc Pasūtītāja, Būvuzrauga vai Autoruzrauga pieprasījuma, Būvuzņēmējs iesniedz materiālu paraugus.
Ne vēlāk kā 5 (piecu) darba dienu laikā pēc tam, kad Būvuzņēmējs ir iesniedzis Pasūtītājam, Būvuzraugam un, ja nepieciešams, Autoruzraugam Līguma 4.8. punktā minētās detalizētās specifikācijas. Būvuzraugs un Autoruzraugs noraida Būvuzņēmēja izvēlētos materiālus un iekārtas, ja tās neatbilst Līgumā noteiktajām prasībām pieprasa to aizstāšanu ar atbilstīgiem materiāliem. Noraidīšana nedod tiesības Būvuzņēmējam prasīt Līguma izpildes pagarinājumu. 
Veicot Darbus, Būvuzņēmējam jāpielieto būvdarbu tehnoloģija un būvmateriāli, kas garantē Latvijas būvnormatīvos un nacionālajā standartā noteikto, kā arī Pasūtītāja izvirzītās vides aizsardzības prasības, kā arī jānodrošina vides aizsardzības pasākumu īstenošanas kontrole Objektā.
Būvuzņēmējam jāveic apkārtējās vides aizsardzības pasākumi, kas saistīti ar Darbiem Objektā.
Būvuzņēmējs veic Objektā montēto un uzstādīto iekārtu un mehānismu pārbaudi, komplekso iekārtu un mehānismu izmēģināšanu (testus) ekspluatācijā. 
Darbu veikšanai visu nepieciešamo atļauju (t.sk., satiksmes organizācija, transporta kustības ierobežošana u.c.) un nepieciešamo saskaņojumu ar citām atbildīgām institūcijām saņemšanu, Objektam pieguļošo teritoriju īpašnieku rakstisku informēšanu, kā arī visu nepieciešamo Darbu sagatavošanai un norisei (piem.nožogojums, sabiedriskās drošības nodrošināšana un citi darbi), nodrošina Būvuzņēmējs.
Darbi, kas tehnoloģiski izdarāmi ar trokšņiem, piesārņojumu utt., veicami pēc saskaņošanas ar Pasūtītāju. 
Darbu izpildei nepieciešamo pagaidu elektroenerģijas, ūdensapgādes tīklu pieslēgumu par saviem līdzekļiem nodrošina Būvuzņēmējs, Pasūtītāja norādītajā vietā, ja šādu tīklu pieslēgums ir iespējams, patstāvīgi veicot norēķinus par patērēto elektroenerģiju un ūdeni līdz Objekta pieņemšanai ekspluatācijā. Pamatojoties uz Pasūtītāja izrakstīto ikmēneša rēķinu par patērēto elektroenerģiju un ūdeni, Būvuzņēmējs 10 (desmit) darbdienu laikā veic tā apmaksu.
Būvuzņēmējs ir atbildīgs par darba drošības, aizsardzības, ugunsdrošības un citu noteikumu ievērošanu Darbu veikšanas procesā, kā arī visu būvniecības uzraudzības dienestu priekšrakstu ievērošanu.
Būvuzņēmējam jānodrošina, lai Pasūtītāja pārstāvjiem, Būvuzraugam un Autoruzraugam būtu brīva un droša pieeja Objektam. Viņiem ir tiesības izmantot Būvuzņēmēja instrumentus, pārbaudes ierīces, kas pieejamas Objektā, kā arī saņemt nepieciešamo palīdzību no citiem savu pienākumu pildīšanai. Būvuzņēmējam Darbu izpildes laikā Objektā jānodrošina Pasūtītāja norādīto personu brīva piekļūšana Objektam.
Būvuzņēmējs ir atbildīgs par nepiederošo personu atrašanos Objektā Darbu izpildes laikā.
Būvuzņēmējs nodrošina būvtāfeles izgatavošanu, tās satura rakstisku saskaņošanu ar Pasūtītāju un izvietošanu redzamā vietā pie Objekta.
Būvuzņēmējs nav tiesīgs bez Pasūtītāja rakstiskas piekrišanas veikt Objektā tādus darbus, kuri saskaņā ar Līgumu un tā pielikumiem nav uzdoti, izņemot Līgumā atrunātos gadījumos.
Ja Darbu izpildes laikā Pasūtītājs konstatē, ka Darbi nenotiek atbilstoši apstiprinātajam Darbu izpildes kalendārajam grafikam, Būvuzņēmējam, 2 (divu) darbdienu laikā no Pasūtītāja e-pasta nosūtīšanas dienas, ir rakstveidā jāiesniedz Pasūtītājam paskaidrojums par Darbu izpildes kalendārā grafika neievērošanas iemesliem. Atbilstoši Pasūtītāja norādījumiem Būvuzņēmējam ir jāsagatavo grozījumi Darbu izpildes kalendārajā grafikā, lai varētu ievērot Objekta pieņemšanas ekspluatācijā termiņu, kuru apstiprina Pasūtītājs un Būvuzraugs.
Ja pēc Pasūtītāja vai Būvuzņēmēja iniciatīvas rodas nepieciešamība veikt darbus, kuri nav paredzēti Līgumam pievienotajos pielikumos, tad tos var veikt tikai tad, ja ievērotas LV spēkā esošo normatīvo aktu un Līguma prasības un Līdzēji rakstiski vienojušies.
[bookmark: _Ref502843618]Būvuzņēmējs ar Pasūtītāja rakstisku piekrišanu vai Līguma 8.2.4. punkta kārtībā var neveikt Objektā tādus darbus, kas ir paredzēti tehniskajā dokumentācijā, bet dabā faktiski nav nepieciešami. Ja Darbi ir pieņemti saskaņā ar 2.3.2. un 10.5. punktu, tad šajā gadījumā galīgajā rēķinā tiek samazināta summa par neveiktajiem darbiem.
Būvuzņēmējs nodrošina Būvniecības informācijas sistēmā (BIS) būvdarbu žurnāla aizpildīšanu katru darbdienu;
Visai dokumentācijai, kas attiecas uz Darbu izpildi Objektā, un kuru uzrādīšanu var prasīt attiecīgās valsts un pašvaldības amatpersonas, Autoruzraugs, Būvuzraugs vai Pasūtītājs, pastāvīgi jāatrodas Objektā, ko nodrošina Būvuzņēmējs.
Būvuzņēmējs nodrošina visas Darbu izpildes procesā nepieciešamās dokumentācijas sagatavošanu un iesniegšanu Pasūtītājam saskaņā ar tehnisko dokumentāciju un LV spēkā esošajiem normatīvajiem aktiem.
Pasūtītājs apņemas sniegt Būvuzņēmējam attiecīgu pilnvarojumu, lai Būvuzņēmējs varētu Pasūtītāja vārdā organizēt, pieprasīt un saņemt nepieciešamos saskaņojumus, atļaujas, saņemt atzīmi Paskaidrojuma rakstā par būvdarbu uzsākšanas nosacījumu izpildi, veikt būvdarbus un Objekta nodošanai ekspluatācijā nepieciešamās darbības, kā arī kārtot visas ar to saistītās formalitātes.
Būvuzņēmējs Darbu veikšanas laikā nodrošina tīrību Objektā un tam pieguļošā teritorijā (savlaicīga un regulāra būvgružu un citu izlietoto materiālu aizvešana u.c.), atbilstoši LV spēkā esošajiem normatīvajiem aktiem, un nekavējoši veic visa veida darbības, kas saistītas ar Līguma izpildes rezultātā radīto tīrības normu vai noteikumu pārkāpšanas seku novēršanu. Darbu veikšanas laikā, bet ne vēlāk kā Darbu beigšanas dienā, Būvuzņēmējam par saviem līdzekļiem jāizved no Objekta būvgruži un neizmantotie materiāli, konstrukcijas, kā arī Būvuzņēmējam piederošais inventārs, darbarīki, un jānodod Pasūtītājam Objekts tīrs un sakārtots.
Būvuzņēmējam līdz Līgumā noteiktajam Darbu izpildes termiņam jāsagatavo Objekts pieņemšanai ekspluatācijā saskaņā ar visām prasībām, kuras izvirza kontroles instances saskaņā ar LV spēkā esošajiem normatīvajiem aktiem, sagatavojot un nododot Pasūtītājam visu nepieciešamo Objekta izpilddokumentāciju uz elektroniski datu nesēja (piemērotos formātos – Word, Excel, Adobe Reader (*.pdf), Autocad (*.dwg)), veicot visus nepieciešamos saskaņojumus, kā arī citus pasākumus, kas nepieciešami Objekta nodošanai Pasūtītājam un pieņemšanai ekspluatācijā.
Būvuzņēmējam jāievēro un jāizpilda citi Darbu izpildes noteikumi, kas izriet no Līguma, tehniskās dokumentācijas un LV normatīvajiem aktiem.

Darbu drošība un atbildība
Būvuzņēmējs atbild par visu to personu drošību Objektā, kurām ir tiesības tur atrasties un nodrošina nepiederošu vai neatbilstoši ekipētu personu neielaišanu Objektā. Būvuzņēmējs ir atbildīgs par darba drošības noteikumu ievērošanu Objektā.
Būvuzņēmējs ir materiāli atbildīgs par Pasūtītājam, trešajām personām vai apkārtējai videi nodarītajiem zaudējumiem, kas radušies Būvuzņēmēja vainas dēļ Darbu izpildes laikā.
Būvuzņēmējs, parakstot Līgumu, apliecina, ka viņam ir atbilstoša kvalifikācija un zināšanas, resursi, prasmes un iemaņas, kas nepieciešamas Darbu veikšanai, vides, veselības u.c. darba aizsardzībai un darba, ugunsdrošības un citu drošības noteikumu ievērošanas nodrošināšanai.
Būvuzņēmējs garantē, ka Darbu izpildes laikā tiks izmantoti cilvēka veselībai, dzīvībai un videi nekaitīgi materiāli un izejvielas, tehnoloģijas un seku likvidēšanas metodes.
Būvuzņēmējs apņemas nodrošināt visus Pasūtītāja pārstāvjus, kuri apmeklē Objektu Darbu izpildes laikā, ar visiem personas drošībai nepieciešamajiem aizsarglīdzekļiem (ķiveres, vestes).

Darbu sanāksmes
Darbu sanāksmju biežums un laiks tiek noteikts, Līdzējiem vienojoties, bet ne retāk kā vienu reizi nedēļā.
Sanāksmes tiek rīkotas Objektā vai citā Pasūtītāja norādītajā vietā, tās nodrošina Būvuzņēmējs un tajās piedalās Būvuzņēmēja pārstāvis, Pasūtītājs, Būvuzraugs, Autoruzraugs, atbildīgais būvdarbu vadītājs, kā arī citas personas pēc Pasūtītāja un Būvuzņēmēja ieskatiem, kuras ir tiesīgas pieņemt lēmumus.
Sanāksmju laikā risinātie jautājumi un pieņemtie lēmumi tiek protokolēti, ko veic Būvuzraugs, bet par lēmumu izpildi ir atbildīgs Būvuzņēmējs. Darbu sanāksmes protokolu Būvuzraugs iesūta elektroniski e-pastā Pasūtītājam, Būvuzņēmējam un Autoruzraugam 2 (divu) darbdienu laikā pēc Darbu sanāksmes norises komentāru sniegšanai. Komentāri ir iesniedzami 2 (divu) darbdienu laikā, bet ne vēlāk kā līdz pēdējai dienai pirms nākamās sanāksmes. Sanāksmju protokolus paraksta Pasūtītāja un Būvuzņēmēja pārstāvji, Būvuzraugs un Autoruzraugs. Pēc parakstīšanas protokoli kļūst saistoši abiem Līdzējiem. Ja sanāksmju laikā risinātie jautājumi un pieņemtie lēmumi ir pretrunā ar kādu no Līguma noteikumiem, Līdzēji vadās pēc Līguma noteikumiem.
Būvuzņēmējs nedrīkst izmantot sanāksmes protokolus un jebkurus Pasūtītāja paziņojumus, lai pierādītu, ka Darbu vai Līguma apjoms ir grozīts vai mainījies, ja vien abi Līdzēji neparaksta attiecīgus Līguma grozījumus ar skaidri izteiktu apliecinājumu.

Būvuzņēmēja pienākumi un tiesības
Būvuzņēmējs apņemas:
veikt Darbus kvalitatīvi, ievērojot tehniskās dokumentācijas prasības un apjomus, saskaņoto DVP, tehnoloģisko procesu secību un Darbu izpildes kalendārajā grafikā noteiktos termiņus, būvnormatīvus, Līguma noteikumus un Pasūtītāja, Būvuzrauga un Autoruzrauga norādījumus;
iesniegt Pasūtītājam visus Līgumā noteiktos dokumentus (apdrošināšanas polises, bankas garantijas, izpilddokumentāciju u.c.) Līgumā noteiktajā laikā un kārtībā;
veikt Darbu sagatavošanu, tajā skaitā Darbu uzsākšanai visu nepieciešamo dokumentu saņemšanu, sagatavošanu un iesniegšanu Mārupes novada būvvaldē, lai saņemtu atzīmi Paskaidrojuma rakstā par būvdarbu uzsākšanai izvirzīto nosacījumu izpildi, LV spēkā esošajos normatīvajos aktos noteiktajā kārtībā, un citu, Darbu izpildei nepieciešamo, atļauju saņemšanu;
pirms Darbu uzsākšanas saskaņot ielas un ceļus, pa kuriem uz Objektu tiks piegādāts materiāls un būvtehnika, nosūtot šādu informāciju Līguma 17.2.3. punktā norādītajai Pasūtītāja kontaktpersonai e-pastā;
uzsākt un veikt Darbus Līgumā un Darbu izpildes kalendārajā grafikā noteiktajos termiņos, apjomos un kārtībā;
nodrošināt Darbu veikšanu ar kvalificētu personālu, kas pilnībā atbilst Iepirkuma nolikumam, Līgumam un LV spēkā esošajiem normatīvajiem aktiem;
nodrošināt Darbu izpildi tā, lai aizsargātu un nebojātu vai neiznīcinātu Objektā esošo inventāru un citas materiālās vērtības;
savlaicīgi nodrošināt Darbiem nepieciešamo darbaspēku, instrumentus, materiālu piegādes, patēriņa preces, aprīkojumu, pagaidu darbus;
visā Darbu veikšanas laikā, pārbaudīt saņemtās tehniskās dokumentācijas atbilstību pareizai Darbu veikšanas tehnoloģijai. Par visām konstatētajām neprecizitātēm un kļūdām tehniskajā dokumentācijā vai jaunatklātiem apstākļiem, kas var novest pie Darbu kvalitātes pasliktināšanās, defektiem tajos vai kā citādi negatīvi ietekmēt izpildītos Darbus, nekavējoties Līgumā noteiktajā kārtībā rakstveidā informēt Pasūtītāju;
pēc Pasūtītāja, Būvuzrauga vai Autoruzrauga pieprasījuma, ne vēlāk kā 5 (piecu) darbdienu laikā, vai, Līdzējiem vienojoties, citā termiņā, bez papildus samaksas, izstrādāt un iesniegt Pasūtītājam detalizētus rasējumus, kas nepieciešami Darbu sekmīgai izpildei, un tos rakstiski saskaņot ar Pasūtītāju un Autoruzraugu pirms attiecīgo Darbu uzsākšanas. Detalizētu rasējumu izstrāde nerada Būvuzņēmējam tiesības prasīt Līguma izpildes termiņa pagarinājumu;
ievērot visus Pasūtītāja pārstāvja, Būvuzrauga un Autoruzrauga iebildumus un aizrādījumus un novērst minēto personu norādītos defektus vai trūkumus viņu norādītajos termiņos Objektā, ja šie defekti vai trūkumi, iebildumi un aizrādījumi ir pamatoti un tie nav pretrunā ar Līgumu, tehnisko un tāmju dokumentāciju;
[bookmark: _Ref509234782]pēc Pasūtītāja pieprasījuma 2 (divu) darbdienu laikā sniegt rakstisku atskaiti par paveikto Darbu norises gaitu, rezultātiem un termiņu ievērošanu, iepriekš rakstiski saskaņojot ar Pasūtītāju minētās atskaites formu;
nekavējoties brīdināt Pasūtītāju, ja Darbu izpildes gaitā radušies apstākļi, kas var būt bīstami cilvēku veselībai vai dzīvībai, un veikt visus nepieciešamos pasākumus, lai tos novērstu;
rakstveidā nekavējoties informēt Pasūtītāju par visiem apstākļiem, kas atklājušies Darbu izpildes procesā un var neparedzēti ietekmēt Darbu izpildi;
uzņemties pilnu materiālo atbildību par saviem un citu apakšuzņēmēju veiktajiem darbiem, to izpildes termiņiem un kvalitāti Objektā. Apakšuzņēmēja maiņa vai piesaiste pieļaujama tikai rakstveidā saskaņojot ar Pasūtītāju;
atlīdzināt Pasūtītājam visus tiešos zaudējumus, ja tādi radušies Darbu izpildes gaitā vai sakarā ar Darbu izpildes termiņu nokavējumu vai nekvalitatīvi izpildītiem Darbiem, kā arī maksāt Līgumā noteiktos līgumsodus;
uzņemties risku, kas var rasties Darbu izpildes gaitā (nelaimes gadījumi, bojājumu rašanās, zaudējumu nodarīšana trešajām personā u.c.) par laika periodu no Darbu uzsākšanas līdz Līguma izpildei;
nodrošināt savu pārstāvju, atbildīgā būvdarbu vadītāja klātbūtni Darbu sanāksmēs;
nodrošināt Objektu ar visām nepieciešamajām ierīcēm būvgružu aizvākšanai, kā arī nodrošināt to regulāru izvešanu uz atkritumu apsaimniekošanas poligonu, ievērojot Mārupes novada pašvaldības domes saistošos noteikumus Nr. 27/2022 “Par sadzīves atkritumu apsaimniekošanu Mārupes novadā”, kā arī iesniegt Pasūtītājam kvītis, kas apliecina apsaimniekošanas poligona izmantošanu, saskaņā ar Līguma 8.2.5. punktu. Būvuzņēmējs nodrošina līguma noslēgšanu ar atkritumu apsaimniekotāju, kas Mārupes novada pašvaldības uzdevumā, organizē atkritumu savākšanu un pārvadāšanu Mārupes novada administratīvajā teritorijā. Būvuzņēmējs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies būvniecības laikā;
izpildīt citus pienākumus, kas izriet no Līguma un LV spēkā esošajiem normatīvajiem aktiem;
ja Darba izpildes laikā Būvuzņēmējs nodara Objektam un tā pieguļošās teritorijas infrastruktūras/labiekārtojuma u.c. elementu bojājumus, Būvuzņēmējs tos novērš par saviem līdzekļiem.
Būvuzņēmēja tiesības:
saņemt samaksu par Darbu izpildi Līgumā noteiktajā kārtībā un apjomā;
Darbu izpildē piesaistīt apakšuzņēmējus Līgumā noteiktajā kārtībā;
saņemt no Pasūtītāja Darbu izpildei nepieciešamos dokumentus, kas ir Pasūtītāja rīcībā; 
rakstiski saskaņojot ar Pasūtītāju un Būvuzraugu, apturēt Darbu izpildi, ja tehniskajā dokumentācijā pieļautas nopietnas kļūdas vai nepilnības, kas var apdraudēt Objekta drošu ekspluatāciju, kā arī cilvēku dzīvību vai veselību. Par šādām kļūdām vai nepilnībām Darbos Būvuzņēmējam rakstiski jāinformē Pasūtītājs ne vēlāk kā 2 (divu) dienu laikā no to atklāšanas brīža. Par Darbu apturēšanas un to izpildes atsākšanas termiņu Līdzēji un Būvuzraugs vienojas rakstiski, izvērtējot tehniskajā dokumentācijā konstatētās nepilnības un to novēršanas iespējas, vienlaicīgi atbilstoši tam rakstveidā arī precizējot Līguma pielikumā esošo Darbu izpildes kalendāro grafiku. Šajā punktā minētie apstākļi nevar būt par pamatu vienpusējai Līguma izbeigšanai;
citas tiesības, kas izriet no Līguma un LV spēkā esošajiem normatīvajiem aktiem.

Pasūtītāja pienākumi
Pasūtītājs apņemas:
nodot Būvuzņēmējam Objektu Līgumā noteiktajā kārtībā un termiņā;
pieņemt no Būvuzņēmēja izpildītos Darbus Līgumā noteiktajā kārtībā pēc tam, kad Pasūtītājs un Būvuzraugs iepriekš pārbaudījuši un atzinuši Darbu kvalitāti par atbilstošu Līgumam un LV spēkā esošajiem normatīvajiem aktiem;
veikt apmaksu par Darbu saskaņā ar Līguma noteikumiem;
savlaicīgi informēt Būvuzņēmēju par iemesliem, kas, iespējams, var traucēt Darbus;
nodrošināt Darbu būvuzraudzību un autoruzraudzību šajā Līgumā atrunātajā kārtībā un apjomā.
Pasūtītājam ir tiesības:
neveikt apmaksu par izpildītiem Darbiem, ja dokumentāli ar aktu, ko sagatavojuši un parakstījuši Līdzēji, vai Būvuzraugs, vai būvniecības darbu kontrolējoša institūcija, vai kompetenta amatpersona, konstatēta Darbu neatbilstoša kvalitāte vai būtiska atkāpe no LV spēkā esošajiem normatīvajiem aktiem, līdz šo trūkumu novēršanai par Būvuzņēmēja līdzekļiem Pasūtītāja norādītajā termiņā. Šāda trūkumu novēršana nerada tiesības uz Līguma izpildes termiņa pagarinājumu;
jebkurā laikā pārbaudīt Darbu apjoma izpildi un kvalitāti. Pārbaudes laikā noskaidrot, kādā mērā Darbi vai daļa no tiem atbilst Līguma dokumentu un LV spēkā esošo normatīvo aktu prasībām. Defekti, kuri konstatēti Darbu pārbaudes laikā, tiek atzīmēti pārbaudes aktā. Šāda pārbaude nemazina Līgumā paredzēto Būvuzņēmēja atbildību;
ievērojot Publisko iepirkumu likumu, prasīt no Būvuzņēmēja papildu darbu veikšanu, iepriekš vienojoties par papildu darbu apjomu, cenu un samaksas kārtību;
[bookmark: _Ref502238307]darba gaitā vienpersoniski samazināt Līgumā noteikto Darbu apjomu, attiecīgi samazinot arī Līgumā noteikto Līguma summu, bet ne vairāk kā 10% no kopējā Darbu apjoma;
[bookmark: _Ref174462078][bookmark: _Ref221047129]pieprasīt Būvuzņēmējam iesniegt dokumentu kopijas (kvītis), kas apliecina, ka Būvuzņēmējs ir veicis regulāru būvgružu izvešanu uz sadzīves atkritumu apsaimniekošanas poligonu;
citas tiesības un pienākumi, kas izriet no Līguma un LV spēkā esošajiem normatīvajiem aktiem.

ApakŠUZŅĒMĒJI
[bookmark: _Ref502238461]Būvuzņēmēja personālu, kuru tas iesaistījis Līguma izpildē, un, par kuru sniedzis informāciju Iepirkumā, kā arī apakšuzņēmējus, par kuriem tas informējis Pasūtītāju, drīkst mainīt tikai ar Pasūtītāja rakstveida piekrišanu, ņemot vērā, ka maiņai piedāvātajam personālam pilnībā jāatbilst Iepirkuma nolikuma un Līguma prasībām, kā arī, ņemot vērā Publisko iepirkumu likuma 62. pantu.
[bookmark: _Ref505331351]Būvuzņēmējs var izmantot tikai kompetentus, un licencētus (ja nepieciešams) apakšuzņēmējus Darbu izpildei. Būvuzņēmējs rakstiski paziņo Pasūtītājam par jebkuru apakšuzņēmēju, kuru tas vēlas piesaistīt vismaz 10 (desmit) darbdienas iepriekš, un iegūst rakstisku piekrišanu no Pasūtītāja pirms attiecīgā jaunā apakšuzņēmēja piesaistīšanas, aprakstot tādam apakšuzņēmējam nododamo Darbu apjomu un daudzumu.
[bookmark: _Ref502238484]Apakšuzņēmēju maiņas gadījumā Būvuzņēmējam rakstiski jāpaziņo Pasūtītājam Darba veids un apjoms, kā arī tam paredzētā apakšuzņēmēja nosaukums, reģistrācijas numurs, juridiskā adrese vai vārds, uzvārds, personas kods, dzīvesvietas adrese. Vienīgi Būvuzņēmējs ir pilnībā atbildīgs Pasūtītājam par apakšuzņēmēja veikto Darbu tāpat kā par sevis veikto. Būvuzņēmējs ir atbildīgs par visu savu saistību izpildi pret apakšuzņēmēju, tai skaitā samaksas veikšanu, un Pasūtītājs neuzņemas nekādu atbildību pret apakšuzņēmēju.
[bookmark: _Ref502238493]Būvuzņēmējam jānodrošina, ka apakšuzņēmējs tam uzticēto Darba daļu nenodos tālāk bez rakstiskas Pasūtītāja atļaujas saņemšanas.
Darbu laikā Pasūtītājam ir tiesības pamatoti pieprasīt nomainīt apakšuzņēmēju, ja apakšuzņēmējs Darba daļu veic nekvalitatīvi vai neievēro LV spēkā esošus normatīvos aktus. Būvuzņēmēja pienākums ir nodrošināt Pasūtītāja prasību izpildi par pamatotu apakšuzņēmēja nomaiņu.
Ja Būvuzņēmējs neievēro Līguma 9.1.,9.2., 9.3. vai 9.4. punktā minēto, Pasūtītājs var apturēt Darbu izpildi līdz Būvuzņēmējs ir novērsis konstatētos pārkāpumus un Līguma izpildes termiņš netiek pagarināts. 

Darbu pieņemšana
Izpildītiem Darbiem jāatbilst Līguma, tehniskajā dokumentācijā un Latvijas Republikā spēkā esošajos normatīvajos aktos noteiktajām prasībām un jābūt izpildītiem kvalitatīvi.
Pēc katra segto Darbu pabeigšanas posma, Būvuzņēmējs, cik ātri vien iespējams, bet ne vēlāk kā 24 stundu laikā,  Būvniecības informācijas sistēmā (turpmāk, BIS) ievieto segto darbu aktu, un, nepieciešamības gadījumā informē arī Autoruzraugu, nosūtot paziņojumu uz e-pastu: ________ pēc  segto Darbu akta iesniegšanas BIS, veic Darbu uzrādīšanu un nodošanu. Būvuzraugs un, nepieciešamības gadījumā, Autoruzraugs,  cik ātri vien iespējams, bet ne vēlāk kā  vienas darba dienas laikā pēc minētā akta saņemšanas, uzsāk pārbaudi un pieņem izpildīto Darbu apjomu un kvalitāti,  un paraksta minēto aktu vai izsaka motivētus iebildumus un/vai norāda uz konstatētajiem defektiem.
Ja segtajos Darbos ir konstatēti defekti, par ko Būvuzraugs vai Autoruzraugs ir sniedzis Būvuzņēmējam motivētus iebildumus, Būvuzņēmējam tie jānovērš Būvuzrauga vai Autoruzrauga norādītajā termiņā, un pēc defektu novēršanas atkārtoti jāveic segto Darbu nodošana. Defektu novēršana nerada Būvuzņēmējam tiesības prasīt Līguma izpildes termiņa pagarinājumu. 
Ja Būvuzraugs, vai Autoruzraugs ir konstatējis nozīmīga konstrukcijas elementa vai segto Darbu neatbilstību Līguma noteikumiem, Latvijas Republikā spēkā esošajiem normatīvajiem aktiem un/vai Darbu tehniskajai dokumentācijai, kā arī, ja Būvuzņēmējs nav pieaicinājis Būvuzraugu vai nepieciešamības gadījumā arī Autoruzraugu šādu Darbu pārbaudē, visus izdevumus sakarā ar konstatēto neatbilstību novēršanu un konstrukciju un/vai segto Darbu atklāšanu un uzrādīšanu sedz Būvuzņēmējs.
Jebkurus Līgumā paredzētus izpildītos Darbus, tai skaitā 10.10.punktā atrunātajā gadījumā, pēc kvalitātes un daudzuma Būvuzņēmējs nodod Būvuzraugam, noformējot atbilstošu Darbu nodošanas – pieņemšanas aktu. Būvuzraugam minētie akti jāizskata 5 (piecu) darbdienu laikā, pārbaudot izpildīto Darbu apjomu un kvalitāti un, ja Būvuzraugs konstatē, ka Darbu izpilde ir veikta atbilstoši Līgumam, tā pielikumiem un tehniskajai dokumentācijai, kā arī saskaņā ar Latvijas Republikā spēkā esošajiem normatīvajiem aktiem, Būvuzņēmējs un Būvuzraugs paraksta aktus un iesniedz Pasūtītājam apstiprināšanai. Ja izpildīto Darbu pieņemšanas procesā tiek konstatēti nepadarīti Darbi, defekti vai atkāpes no Līguma noteikumiem vai tehniskās dokumentācijas, Darbu pieņemšana tiek pārtraukta un tiek sastādīts akts, kurā tiek uzskaitīti visi konstatētie defekti/trūkumi un atkāpes no Līguma noteikumiem un tehniskās dokumentācijas un/vai spēkā esošajiem normatīvajiem aktiem, kā arī tiek noteikti termiņi, kuros Būvuzņēmējam ir jānovērš minētie defekti/trūkumi. Līgumā noteiktie akti ir spēkā, ja tos ir parakstījuši Būvuzņēmēja pilnvarotais pārstāvis, Būvuzraugs un Pasūtītāja pilnvarotais pārstāvis. 
Būvuzņēmējam jānovērš nodošanas - pieņemšanas aktā minētie defekti Būvuzrauga vai Pasūtītāja norādītajā termiņā. Ja par defektiem ir atbildīgs Būvuzņēmējs, izdevumi par defektu novēršanas darbu jāsedz Būvuzņēmējam un tas nedod tiesības uz Līguma izpildes termiņa pagarinājumu.
Ja Būvuzņēmējs uzskata, ka viņš nav atbildīgs par kādu Darbu defektu, kas konstatēts Līgumā noteiktā kārtībā, viņam par to rakstiski jāziņo Būvuzraugam un Pasūtītājam. Ja Būvuzraugs vai Pasūtītājs tomēr uztur prasījumu atbilstoši Līguma 10.9.punktam, tad Būvuzņēmējam jāveic defektu novēršanas darbi. Pēc defektu novēršanas Būvuzņēmējam par to nekavējoties, ne vēlāk kā 3 (trīs) dienu laikā, rakstveidā jāinformē Būvuzraugs un Pasūtītājs. Darbi tiek pieņemti Līgumā atrunātajā kārtībā.
Defektu novēršana tiek fiksēta ar Defektu novēršanas pieņemšanas – nodošanas akta Būvuzņēmēja, Būvuzrauga un Pasūtītāja parakstīšanu.
Pasūtītājs ir tiesīgs noteikt jebkura risinājuma ekspertīzi, pieaicinot neatkarīgus ekspertus. Ekspertīzes izdevumus sedz Pasūtītājs. Ja ekspertīzes rezultātā tiek konstatēti trūkumi vai nepilnības, kas radušies Būvuzņēmēja vainas, nolaidības vai neuzmanības dēļ, ekspertīzes izdevumus pilnā apmērā sedz Būvuzņēmējs.
Pēc visu Darbu pabeigšanas, Būvuzņēmējs nodrošina, ka BIS ir ievietota visa ar Darbu veikšanu saistītā būvniecības izpilddokumentācija, atzinumi no visām institūcijām, kas nepieciešama Objekta pieņemšanai ekspluatācijā, nodrošinot, ka Objekts tiek pieņemts ekspluatācijā Līguma 3.9.punktā minētajā termiņā, un veic Darbu nodošanu atbilstoši Līguma 10.5.punktam, sagatavojot Darbu nodošanas - pieņemšanas aktu.
Pēc visu Darbu pabeigšanas ja Būvuzņēmējs ir ievērojis visus Līguma noteikumus, Būvuzņēmējs organizē Objekta pieņemšanu ekspluatācijā, atbilstoši Ministru kabineta 2014.gada 14.oktobra noteikumiem Nr.633 “Autoceļu un ielu būvnoteikumi”, Būvniecības likumam, Vispārīgajiem būvnoteikumiem un citiem Latvijas Republikā spēkā esošajiem normatīvajiem aktiem.
Līdz Objekta pieņemšanai ekspluatācijā akta parakstīšanas brīdim un Objekta nodošanai Pasūtītājam, Būvuzņēmējs nodrošina veikto Darbu un Objekta uzturēšanu un saglabāšanu. Pēc Objekta pieņemšanas ekspluatācijā Būvuzņēmējs nodod Objektu Pasūtītājam ar Objekta nodošanas – pieņemšanas aktu. 
Ja Objekta pieņemšanas ekspluatācijā laikā tiek konstatēti Darbu defekti vai trūkumi, Objekta pieņemšana ekspluatācijā tiek pārtraukta, un Līdzēji rīkojas atbilstoši Līguma 10.5. – 10.11.punktiem.
Visi papildu izdevumi par atkārtotu Objekta nodošanu Pasūtītājam vai pieņemšanu ekspluatācijā tiek ieturēti no Būvuzņēmējam veicamās samaksas par Darbu. 
Jautājumus, kas Darbu izpildes laikā rodas Darbu un materiālu kvalitātes novērtēšanā un to atbilstību tehniskajai dokumentācijai, izskata Pasūtītājs, Būvuzraugs un Autoruzraugs.
Visas tehniskās izmaiņas un neskaidrības tehniskajā dokumentācijā Būvuzņēmējs rakstiski saskaņo ar Būvuzraugu, Autoruzraugu un Pasūtītāju.
Ne akta par Objekta pieņemšanu ekspluatācijā parakstīšana, ne arī Darba pieņemšanas- nodošanas akta parakstīšana neatbrīvo Būvuzņēmēju no atbildības par Darbu defektiem Darbu garantijas laikā, kuri atklājas pēc Objekta pieņemšanas ekspluatācijā.

Garantijas un defektu novēršana
Būvuzņēmējs garantē, ka Objekts un izpildītie Darbi ir kvalitatīvi, funkcionāli izmantojami tam paredzētajam mērķim, atbilst tehniskās dokumentācijas prasībām un ka tie ir izpildīti atbilstoši Līguma noteikumiem un saskaņā ar LV spēkā esošajiem normatīvajiem aktiem, ka Darbos, materiālos vai iekārtās nav defektu. Tas nozīmē, ka Būvuzņēmējs ir atbildīgs par visiem defektiem un Pasūtītājam nodarītiem tiešajiem zaudējumiem, kas rodas vai var rasties šādas neatbilstības gadījumā. 
Būvuzņēmējs garantē Darbu izpildē izmantoto materiālu, sistēmu izbūvēs izmantoto materiālu un iekārtu atbilstību Līguma noteikumiem, tehniskajai dokumentācijai, standartiem un tehniskajiem noteikumiem, to nodrošināšanu ar atbilstības sertifikātiem un tehniskajām pasēm un citiem dokumentiem, kuri apliecina to kvalitāti un kuri ir nepieciešami saskaņā ar LV spēkā esošajiem normatīvajiem aktiem.
Būvuzņēmējs ir atbildīgs par visām darbībām un izmaksām, kas ir saistītas ar jebkuru materiālu, produktu iekārtu un citu būvniecības produktu importēšanu. Minētie produkti tiek importēti Būvuzņēmēja vārdā, un Būvuzņēmējs ir pilnībā atbildīgs par visu nepieciešamo importa atļauju saņemšanu un nodevu samaksāšanu un atlīdzina Pasūtītājam par izmaksām, kādas tam var rasties, ja Būvuzņēmējs neizpilda šo pienākumu;
Visiem Darbu izpildē izmantojamiem materiāliem jāatbilst Latvijas nacionālajā standarta statusā adaptētiem Eiropas Standartiem, Latvijas nacionālajiem standartiem, starptautisko vai reģionālo standartizācijas organizāciju standartiem. Attiecīgajam garantijas termiņam jāatbilst vismaz Līgumā noteiktajam garantijas termiņam, un garantija neierobežo ražotāja sniegto garantiju.
[bookmark: _Ref528932434][bookmark: _Ref502238862]Darbu un Darbu izpildei izmantojamo būvizstrādājumu, iekārtu, mehānismu, konstrukciju un inženierkomunikāciju garantijas termiņš tiek noteikts 60 (sešdesmit) mēneši no akta par Objekta pieņemšanu ekspluatācijā apstiprināšanas datuma. 
Ja Objekta ekspluatācijas laikā – Darbu garantijas perioda laikā – ir atklāti Darbu (Darbu izpildē izmantoto materiālu, iekārtu, mehānismu, sistēmu, konstrukciju u.c.) defekti vai trūkumi, Būvuzņēmējam jālikvidē tie uz sava rēķina Līdzēju saskaņotos vai tehniski iespējamos, samērīgos termiņos, kas nav garāki par tam pašam darbam atvēlēto laiku saskaņā ar Darbu izpildes kalendāro grafiku. Darbaspēka un tehnikas resursu noslodze citos Būvuzņēmēja objektos nevar būt par iemeslu defektu un trūkumu novēršanas termiņa nokavējumam.
Defektu konstatēšana un defektu novēršana Darbu garantijas laikā tiek konstatēta ar aktu, kura sagatavošanā un parakstīšanā piedalās Pasūtītāja un Būvuzņēmēja pārstāvji. Būvuzņēmējs, ne vēlāk kā līdz Darbu nodošanas – pieņemšanas akta parakstīšanai, sagatavo un ar pavadvēstuli iesniedz Pasūtītājam pilnvaru, kurā norādītas Būvuzņēmēja pilnvarotās personas ar tiesībām piedalīties Objekta apsekošanā garantijas laikā, defektu aktu sagatavošanā un parakstīšanā. Būvuzņēmējs ir atbildīgs par pilnvarojuma aktualitāti un nekavējoties paziņo Pasūtītājam par pilnvaru atsaukšanu vai jaunu pilnvaru izdošanu. 
Ja Pasūtītājs Darbu garantijas laikā konstatē defektus, par to tiek paziņots Būvuzņēmējam, norādot arī vietu un laiku, kad Būvuzņēmējam jāierodas uz defektu akta sagatavošanu un parakstīšanu. Līdzēji vienojas, ka Būvuzņēmējs ieradīsies Objektā uz defektu akta sagatavošanu un parakstīšanu uzaicinājumā norādītajā laikā, kurš nevar būt īsāks par 5 (piecām) darbdienām no uzaicinājuma nosūtīšanas dienas. Avārijas vai citos ārkārtējos gadījumos Būvuzņēmējam Objektā jāierodas nekavējoties (t.i., ne ilgāk kā 12 (divpadsmit) stundu laikā) pēc Pasūtītāja paziņojuma (rakstiska vai mutiska). Pie defektu akta sagatavošanas un parakstīšanas Līdzēji ir tiesīgi pieaicināt neatkarīgus ekspertus, kuru atzinums ir saistošs Līdzējiem. Izdevumus par eksperta sniegtajiem pakalpojumiem apmaksā vainīgais Līdzējs. Ja Būvuzņēmējs neierodas uz defektu akta sagatavošanu un parakstīšanu, Pasūtītājs ir tiesīgs sagatavot un parakstīt aktu vienpusēji, un tas ir saistošs arī Būvuzņēmējam. Par vienpusēja akta sagatavošanu un parakstīšanu 2 (divu) darbdienu laikā no minētā akta parakstīšanas dienas tiek paziņots Būvuzņēmējam rakstiski, norādot vietu un laiku, kad akts ir ticis sagatavots un parakstīts.
Par defektu novēršanu tiek sagatavots un parakstīts defektu novēršanas akts. Pēc defektu novēršanas Būvuzņēmējs nekavējoties (ne vēlāk kā 2 (divu) darbdienu laikā) paziņo Pasūtītājam laiku, kad Pasūtītājam jāierodas Objektā uz defektu novēršanas akta sagatavošanu un parakstīšanu.
Pasūtītājam ir tiesības neparakstīt defektu novēršanas aktu, ja konstatētais defekts un tā rezultātā nodarītie bojājumi Objektam pilnībā nav novērsti.
Ja defektu novēršana Objektā netiek uzsākta un/vai veikta Pasūtītāja norādītajā termiņā, Pasūtītājam ir tiesības defektu novēršanai pieaicināt trešo personu, ievērojot LV spēkā esošos normatīvos aktus un Līguma nosacījumus, samaksu veikt, izmantojot Līguma izpildes nodrošinājumu, vai vērsties ar prasījumu pret Būvuzņēmēja iesniegto Objekta garantijas laika garantiju. Ja rodas starpība starp defektu novēršanas izmaksām un šajā punktā minētajām garantijām, Pasūtītājam ir tiesības piedzīt radušos starpību no Būvuzņēmēja.
Aprēķinot defektu un defektu rezultātā nodarīto bojājumu novēršanas izmaksas Objektā, tajās tiek iekļauti izdevumi par defektu un defekta rezultātā nodarīto bojājumu novēršanu, t.sk., materiāli un darbs, darbu izpildē patērētais ūdens un elektrība, atkritumi, Objekta uzkopšana u.c. izmaksas, kas nepieciešamas pilnīgai konstatēto defektu novēršanai Objektā.
Būvuzņēmējs apņemas nodrošināt Darbu garantiju pilnā apmērā visā Darbu garantijas periodā.
Būvuzņēmējs ir atbildīgs par Darbu garantijas laikā jaunu vai atkārtotu radušos Objekta defektu novēršanu.
[bookmark: _Ref174621754]Garantijas laikā konstatēto defektu novēršanu un defektu radīto bojājumu novēršanu izpildē Būvuzņēmējs garantē darbu izpildes savlaicīgumu un kvalitāti, tajā skaitā darbu izpildē izmantoto materiālu kvalitāti un personāla kvalifikāciju, drošības noteikumu ievērošanu un Objekta darbības netraucēšanu.
Pasūtītājam ir tiesības aprēķināt līgumsodu par defektu akta novēršanas termiņa nokavējumu atbilstoši Līguma noteikumiem.
Ja rodas domstarpības par pielietoto materiālu un/vai Objekta garantijas laikā veikto darbu kvalitāti un to atbilstību Līguma noteikumiem, tiek veikta pielietoto materiālu ekspertīze Eiropas Savienībā atzītās atbilstības novērtēšanas institūcijās. 
Ja Līdzēji nevar vienoties par konstatēto defektu novēršanu un ekspertu atzinumi ir atšķirīgi, strīdus situāciju risina vispārējas jurisdikcijas tiesā pēc Objekta piekritības saskaņā ar LV spēkā esošajiem normatīvajiem aktiem.
Darbu izpildes un Darbu garantijas laikā Būvuzņēmējam ir pienākums atrast defektu cēloņus un iesniegt priekšlikumus defektu cēloņu un seku novēršanai.
Būvuzņēmējs uzņemas risku, t.i., nepieprasot papildu samaksu no Pasūtītāja, ja Darbu izpildes laikā tiek atklātas aritmētiskās kļūdas Būvuzņēmēja tāmē vai tiek konstatēts, ka Būvuzņēmējs nav piedāvājis cenu par visu apjomu u.tml.

[bookmark: _Ref502238155]Apdrošināšana un nodrošinājumi
[bookmark: _Ref505344571]Būvuzņēmējam ir pienākums 10 (desmit) darbdienu laikā no Līguma abpusējas parakstīšanas dienas iesniegt Pasūtītājam:
[bookmark: _Ref54728694]Kredītiestādes vai apdrošināšanas sabiedrības izdotu saistību izpildes nodrošinājumu 5% (piecu procentu) apmērā no Līguma summas beznosacījumu garantijas veidā (izmaksājams pēc pirmā pieprasījuma).  Saistību izpildes nodrošinājumam jābūt spēkā vismaz līdz Objekta garantijas laika garantijas iesniegšanai. Saistību izpildes nodrošinājumam jābūt spēkā arī gadījumā, ja Būvuzņēmējam ir pasludināta maksātnespēja, tiesiskais aizsardzības process vai Būvuzņēmējs ir likvidēts. Pirms saistību izpildes nodrošinājuma polises iesniegšanas Pasūtītājam, Būvuzņēmējam tā saturs un forma jāsaskaņo ar Pasūtītāju.
Būvuzņēmēja civiltiesiskās atbildības apdrošināšanas līgumu. Apdrošināšanas līgumu slēdz atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Būvuzņēmējam jānodrošina, ka apdrošināšanas līgums ir spēkā visā Darbu izpildes un Objekta garantijas laikā. Ja iesniegtā noslēgtā civiltiesiskās apdrošināšanas līguma termiņš tuvojas beigām, Būvuzņēmējam ir pienākums iesniegt Pasūtītājam jaunu civiltiesiskās atbildības apdrošināšanas līgumu ne vēlāk kā vienu mēnesi pirms iepriekšējas polises darbības laika beigām. Būvuzņēmējs papildus iesniedz maksājuma uzdevumu par Būvuzņēmēja civiltiesiskās atbildības apdrošināšanas polises apmaksu un apdrošināšanas sabiedrības apliecinājumu par to, ka polise attiecas uz Līguma ietvaros veicamajiem Darbiem. 
Būvspeciālista, kas veiks atbildīgā būvdarbu vadītāja pienākumus, profesionālās civiltiesiskās atbildības apdrošināšanas līgumu. Apdrošināšanas līgumu slēdz atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Būvuzņēmējam jānodrošina, ka apdrošināšanas līgums ir spēkā visā Darbu izpildes un Objekta garantijas laikā. Ja iesniegtā noslēgtā civiltiesiskās apdrošināšanas līguma termiņš tuvojas beigām, par būvspeciālistu, kurš veiks atbildīgā būvdarbu vadītāja pienākumus, Būvuzņēmējam ir pienākums ne vēlāk kā vienu mēnesi iepriekš iesniegt Pasūtītājam jaunu civiltiesiskās atbildības apdrošināšanas līgumu. Būvuzņēmējs papildus iesniedz maksājuma uzdevumu par būvspeciālista profesionālās civiltiesiskās atbildības apdrošināšanas polises apmaksu.
Būvniecības visu risku apdrošināšanu, apdrošinot Būvuzņēmēja, t.sk., tā piesaistīto apakšuzņēmēju veicamos Darbus, ieskaitot visas iekārtas, materiālus, darba algas, fraktu, muitas nodevas, nodokļus, par apdrošināšanas summu, kas nav mazāka par Līguma summu un PVN, un ar maksimālo pieļaujamo pašrisku ne vairāk kā 1 000,00 EUR (viens tūkstotis euro). Šai apdrošināšanas polisei ir jābūt spēkā visā Darbu veikšanas laikā. Būvuzņēmējs papildus iesniedz maksājuma uzdevumu par būvniecības visu risku apdrošināšanas polises apmaksu. Pirms būvniecības visu risku apdrošināšanas polises iesniegšanas Pasūtītājam, Būvuzņēmējam tā saturs un forma jāsaskaņo ar Pasūtītāju. Nākamā polise tiek iesniegta ne vēlāk kā vienu mēnesi pirms iepriekšējas polises darbības laika beigām.
[bookmark: _Ref502238877][bookmark: _Ref505174812]Būvuzņēmējs pēc Objekta pabeigšanas Līgumā atrunātajā kārtībā, nodrošina LV darboties tiesīgas kredītiestādes vai apdrošināšanas sabiedrības izdotu beznosacījumu garantijas veidā (izmaksājams pēc pirmā pieprasījuma) Objekta garantijas laika  garantiju (saskaņā ar Līguma 11.5. punktu) par pirmajiem diviem garantijas gadiem 5% (pieci procenti) apmērā no visām Pasūtītāja apstiprinātajām faktiskajām būvniecības izmaksām, t.sk., PVN, par atlikušajiem garantijas gadiem 2% (divi procenti) apmērā no visām Pasūtītāja apstiprinātajām faktiskajām būvniecības izmaksām, t.sk., PVN, kuras saturu un formu Būvuzņēmējs pirms iesniegšanas saskaņos ar Pasūtītāju. 2% garantija tiek piemērota gadījumā, ja garantijas termiņa pirmo divu gadu laikā nav konstatēti Darbu defekti vai Būvuzņēmējs un Pasūtītājs ir vienojušies par pieteikto Darbu defektu novēršanas termiņu. Ja Būvuzņēmējs iesniedz apdrošināšanas sabiedrības izdotu Objekta garantijas laika garantiju, tas papildus iesniedz maksājuma uzdevumu par Objekta garantijas laika garantijas apmaksu. Pirmās garantijas laika garantijas polises darbības termiņš – vismaz divi gadi. Nākamā polise tiek iesniegta ne vēlāk kā vienu mēnesi pirms iepriekšējas polises darbības laika beigām. Ja nākamā polise netiek iesniegta saskaņā ar šī Līguma punkta noteikumiem, Pasūtītājam ir tiesības pieprasīt visas garantijas summas izmaksu no apdrošinājuma devēja. Garantijas laika garantijas saturu un formu Būvuzņēmējs pirms iesniegšanas rakstiski saskaņo ar Pasūtītāju.
Līguma 12.2. punktā noteikto garantijas polisi jāiesniedz Pasūtītājam 10 (desmit) darbdienu dienu laikā pēc Objekta pieņemšanas ekspluatācijā, pirms Objekta nodošanas – pieņemšanas akta parakstīšanas, Būvuzņēmēja gala rēķina sagatavošanas un iesniegšanas Pasūtītājam. 
Ja Būvuzņēmēja vai tā piesaistīto būvspeciālistu darbības vai bezdarbības rezultātā, veicot Līgumā noteiktos Darbus, tiek bojāta trešo personu manta vai manta gājusi bojā vai nodarīts kaitējums trešo personu dzīvībai vai veselībai un/vai videi radīts kaitējums un tādējādi radīto zaudējumu apmērs pārsniedz Būvuzņēmēja civiltiesiskās apdrošināšanas un/vai Būvuzņēmēja visu risku apdrošināšanas robežas, tad visus un jebkādus radītos zaudējumus un kompensācijas, kuras nesedz apdrošināšana, sedz Būvuzņēmējs uz sava rēķina, kā arī Būvuzņēmējs uzņemas visu risku un jebkādu atbildību par nodarījumu. 

Īpašuma tiesības
Pasūtītājam ir īpašuma tiesības uz Objektu, un visiem pilnībā apmaksātajiem Darbiem, visiem izmantotajiem materiāliem, kā arī sagatavēm, un ar Darbiem saistīto dokumentāciju (projektiem, aprēķiniem, rasējumiem, tehnisko un cita veida informāciju). Būvuzņēmēja pienākums ir saskaņā ar Līgumā noteikto kārtību visu ar Darbu izpildi saistīto dokumentāciju nodod Pasūtītājam. Līguma izbeigšanas gadījumā īpašuma tiesības uz Objektu un visiem izmatotajiem materiāliem Darbu veikšanas laikā pāriet Pasūtītāja īpašumā. 
Visa informācija un dokumentācija, kuru Būvuzņēmējs saņem no Pasūtītāja vai iegūst Darbu izpildes procesā, ir izmantojama vienīgi Darbu izpildei un ir uzskatāma par konfidenciālu. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā. 

Nepārvaramas varas (force majeure) apstākļi
Līdzēji nav pakļauti zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta nepārvaramas varas (force majeure) gadījumā. Šī punkta noteikumi nav attiecināmi uz gadījumiem, kad nepārvaramas varas (force majeure) apstākļi ir radušies jau pēc tam, kad attiecīgais Līdzējs ir nokavējis saistību izpildi.
Pie nepārvaramas varas (force majeure) vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbības, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēja tiesības un ietekmē uzņemtās saistības, pieņemšana un stāšanās spēkā. 
Nepārvarama vara (force majeure) nozīmē jebkādu neparedzamu ārkārtas situāciju vai notikumu, kas ir ārpus Līdzēju kontroles un kas nav radušies to kļūdas vai nevērīgas rīcības rezultātā, kas kavē vienu no Līdzējiem veikt kādu no tās Līgumā noteiktajiem pienākumiem un no kuriem nav bijis iespējams izvairīties, veicot pienācīgus piesardzības pasākumus. 
Līdzējs, kurš nav spējis pildīt savas saistības, par nepārvaramas varas apstākļiem nevar minēt iekārtu vai materiālu defektus vai to piegādes kavējumus (ja vien minētās problēmas neizriet tieši no nepārvaramas varas), darba strīdus, streikus vai finansiāla rakstura problēmas. 
Ja izceļas nepārvaramas varas (force majeure) situācija, Būvuzņēmējs nekavējoties paziņo Pasūtītājam rakstiski par šādiem apstākļiem, to cēloņiem un paredzamo ilgumu, ja tas ir paredzams. Ja Pasūtītājs rakstiski nav norādījis savādāk, Būvuzņēmējam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvarama varas (force majeure) apstākļi. Jebkuram no Līdzējiem ir tiesības vienpusēji pārtraukt Līgumu, ja nepārvaramas varas (force majeure) apstākļu ietekmes izbeigšanās nav paredzama vai ja tie nepārtraukti turpinās ilgāk kā 4 (četrus) mēnešus.
Jebkuram no Līdzējiem jāveic visas nepieciešamās darbības, lai līdz minimumam samazinātu Līguma izpildes atlikšanu nepārvaramas varas apstākļu iestāšanās dēļ.
Ja nepārvaramas varas apstākļi pastāv ilgāk par 30 (trīsdesmit) dienām, Līdzēji vienojas par Līguma darbības apturēšanu vai pārtraukšanu.
Ikvienam Līdzējam nekavējoties jābrīdina jebkurā laikā otrs Līdzējs par nepārvaramas varas apstākļu iestāšanos, jānorāda uz apstākļiem, kas pierāda nepārvaramas varas apstākļu iestāšanos, iespējamo situācijas risinājumu, veiktās darbības, lai samazināt Līguma izpildes atlikšanu nepārvaramas varas apstākļu iestāšanās dēļ, un jāveicina Līguma darbības atjaunošanu, pēc iespējas, ar kompetento iestāžu dokumentiem jāpierāda apstākļi, kas apliecina faktu par nepārvaramas varas apstākļu iestāšanos, kā arī jānorāda kādā veidā un kurā daļā nepārvaramas varas apstākļu iestāšanās tieši ietekmē līgumsaistību izpildi, priekšlikumi līgumsaistību izpildei saistībā ar nepārvaramas varas apstākļu iestāšanos.

Pretenziju iesniegšanas un izskatīšanas kārtība, Līdzēju atbildība
Līdzēji ir savstarpēji atbildīgi par neuzmanības vai ļaunprātības rezultātā otram Līdzējam nodarītajiem tiešajiem zaudējumiem, tajā skaitā par savu darbinieku vai pilnvaroto personu neuzmanības vai ļaunprātības rezultātā otram Līdzējam nodarītajiem tiešajiem zaudējumiem. 
Līdzēji ir savstarpēji atbildīgi par sniegto ziņu patiesumu un pilnību.
Būvuzraudzība un autoruzraudzība neatbrīvo Būvuzņēmēju no atbildības par Darbu kvalitāti, atbilstību tehniskajai dokumentācijai, Latvijas būvnormatīviem un citiem LV spēkā esošajiem normatīvajiem aktiem.
Lai Līguma izpildes laikā garantētu operatīvu un kvalitatīvu Darbu veikšanu, Pasūtītājs ir atbildīgs par:
būvuzraudzības funkciju nodrošināšanu;
Būvuzņēmējam nepieciešamo informatīvo dokumentu (ja tāda informācija un dokumenti ir Pasūtītāja rīcībā) nodošanu;
Pasūtītāja pilnvaroto pārstāvju darbu;
Darbu pieņemšanu atbilstoši Līguma noteikumiem;
maksājumu veikšanu atbilstoši Līguma noteikumiem;
citu Līgumā noteikto Pasūtītāja saistību izpildi.
Būvuzņēmējs Līguma izpildes laikā atbild par:
Darbu kvalitatīvu un savlaicīgu izpildi;
Latvijas būvnormatīvu un citu LV spēkā esošo normatīvo aktu noteikumu, Latvijas nacionālo standartu, kā arī materiālu un iekārtu piegādātāju izstrādātās tehnoloģijas ievērošanu visos sagatavotajos dokumentos un visu Līgumā paredzēto Darbu veikšanas gaitā;
tiešajiem zaudējumiem, kas rodas Pasūtītājam vai trešajām personām, Būvuzņēmējam veicot Līgumā paredzētos Darbus, un apņemas patstāvīgi atrisināt visas pretenzijas un prasības, kādas šajā sakarā izvirza trešās personas vai Pasūtītājs;
Darbu veikšanu un organizēšanu atbilstoši Līguma noteikumiem;
Līgumā un LV spēkā esošajos normatīvajos aktos noteikto atļauju saņemšanu, izņemot būvatļauju;
savlaicīgu paziņojumu veikšanu Pasūtītājam sakarā ar iespējamām izmaiņām, pretrunām dokumentos, pārbaudēm un citiem apstākļiem;
faktiski paveikto Darbu apjomu mērījumu pareizību;
savā kompetencē ietilpstošo pārbaužu veikšanu;
pārbaudē atklāto Objekta defektu novēršanu;
Objektā veicamo Darbu drošības tehnikas, ugunsdrošības un citiem pasākumiem atbilstoši LV spēkā esošo normatīvo aktu prasībām;
apakšuzņēmēju veikto Darbu daļu, kā arī par viņu pieļautajām kļūdām, Līguma termiņu neievērošanu;
par citām saistības, kas izriet no Līguma un LV spēkā esošajiem normatīvajiem aktiem.
Būvuzņēmējs ir atbildīgs un sedz tiešos zaudējumus Pasūtītājam, ja ar kompetentas institūcijas lēmumu tiek apturēta Darbu veikšana sakarā ar Būvuzņēmēja pieļautiem Līguma vai LV spēkā esošo normatīvo aktu pārkāpumiem.
Cilvēku traumu un Darbu, materiālu un iekārtu un cita īpašuma bojāšanas vai iznīcināšanas risku Darbu veikšanas laikā uzņemas Būvuzņēmējs. Būvuzņēmējs arī uzņemas Objekta, Darbu, materiālu un iekārtu tīšas vai nejaušas bojāšanas vai iznīcināšanas risku, un tas pāriet no Būvuzņēmēja uz Pasūtītāju ar brīdi, kad pēc Objekta pieņemšanas ekspluatācijā Objekts tiek nodots Pasūtītājam.
Līdz Objekta pieņemšanai ekspluatācijā un Objekta nodošanai Pasūtītājam, Būvuzņēmējs ir atbildīgs par zaudējumiem, kādus viņš radījis Pasūtītāja materiāliem, izstrādājumiem un tehniskajiem līdzekļiem savas nolaidības vai kļūdainas rīcības rezultātā.
Pasūtītājam ir tiesības pieteikt iebildumus par Darbu kvalitāti Darbu veikšanas laikā, kā arī Līguma 11.5. punktā noteiktajā Darbu garantijas laikā saskaņā ar Līgumā noteikto.
Ja Būvuzņēmējs neveic Darbu izpildi kādā no Līguma 3.9. punktā noteiktajā termiņā vai neievēro Objekta garantijas laikā konstatēto defektu novēršanas termiņu, Būvuzņēmējs maksā Pasūtītājam līgumsodu 0,3% apmērā no Līguma summas par katru Darbu izpildes termiņa nokavējuma dienu, bet ne vairāk kā 10% no Līguma summas. 
Par satiksmes organizācijas un darba vietas aprīkojuma shēmas neievērošanu, ja šāds pārkāpums konstatēts ar Būvuzrauga sagatavotu un parakstītu aktu, Būvuzņēmējs maksā Pasūtītājam līgumsodu 150,00 EUR (viens simts piecdesmit euro) apmērā. Konstatējot pārkāpumu otro reizi (otrais akts) līgumsods ir 300,00 EUR (trīs simti euro) apmērā. Konstatējot pārkāpumu trešo reizi (trešais akts) un katru nākamo reizi līgumsods ir 500,00 EUR (pieci simti euro) apmērā.
Par Objekta piegružošanu vai pievedceļu neuzturēšanu atbilstoši Līguma un specifikācijas prasībām, ja šāds pārkāpums konstatēts ar Būvuzrauga vai Pasūtītāja  sagatavotu un parakstītu aktu (pirmais akts), Būvuzņēmējs maksā Pasūtītājam līgumsodu 150,00 EUR (viens simts piecdesmit euro) apmērā. Konstatējot pārkāpumu otro reizi (otrais akts) līgumsods ir 300,00 EUR (trīs simti euro) apmērā. Konstatējot pārkāpumu trešo reizi (trešais akts) un katru nākamo reizi līgumsods ir 500,00 EUR (pieci simti euro) apmērā.
Ja Līgumā noteiktajos termiņos un kārtībā Pasūtītājs nav veicis norēķinus ar Būvuzņēmēju un kavējums ir ilgāks par 10 (desmit) darbdienām, Būvuzņēmējam ir tiesības pieprasīt līgumsodu 0,3% no Līguma summas par katru nokavēto samaksas izdarīšanas darbdienu, bet ne vairāk kā 10% (desmit procenti) no kavētā rēķina summas.
Ja Pasūtītājs Būvuzņēmēja veiktajos Darbos, t.sk., Līguma 11.5. punktā noteiktajā Darbu garantijas laikā, konstatē defektus un/vai trūkumus, tad Būvuzņēmējam uz sava rēķina jānovērš šie defekti un/vai trūkumi Pasūtītāja norādītā termiņā. Ja šajā punktā noteiktais netiek pildīts vai netiek izpildīts pienācīgā apmērā, Būvuzņēmējs maksā Pasūtītājam līgumsodu 0,05% apmērā no Līguma summas par katru nokavēto defektu un/vai trūkumu novēršanas uzsākšanas dienu un/vai defektu novēršanas termiņa kavēšanas dienu, bet ne vairāk kā 10% no Līguma summas.
Ja Būvuzņēmējs nesniedz rakstveida atbildi uz Pasūtītāja informācijas pieprasījumu Līgumā norādītajos termiņos, Būvuzņēmējs maksā Pasūtītājam līgumsodu 100,00 EUR (viens simts euro) par katru konstatēto pārkāpumu. 
Par atbildīgā darbu vadītāja neierašanos uz Līgumā noteiktajām Darbu sanāksmēm, vai uz jebkuru no aktu, tai skaitā uz defektu akta sagatavošanu un parakstīšanu, kas minēti Līgumā, sagatavošanu un parakstīšanu pēc uzaicinājuma saņemšanas, uzaicinājumā norādītajā laikā, Līdzējs, kurš veicis pārkāpumu maksā otram Līdzējam līgumsodu 500,00 EUR (pieci simti euro) par katru konstatēto gadījumu. 
Ja Būvuzņēmējs neievēro Darbu izpildes kalendārajā grafikā norādīto konkrētā Darba pozīcijas izpildes termiņu, kavējums pārsniedz 5 (piecas) dienas un Līdzēji nav vienojušies par izmaiņām Darbu izpildes kalendārajā grafikā, Būvuzņēmējs maksā Pasūtītājam līgumsodu 200,00 EUR (divi simti euro) apmērā par katru konstatēto Darba izpildes pozīcijas pārkāpuma gadījumu.
Par atbildīgā būvdarbu vadītāja neattaisnotu neatrašanos Objektā Būvuzņēmējs maksā Pasūtītājam līgumsodu 300,00 EUR (trīs simti euro) par katru konstatēto gadījumu. 
Par apdrošināšanas polišu neiesniegšanu (izņemot garantijas laika garantijas polisi) Līgumā norādītajos termiņos, Būvuzņēmējs maksā Pasūtītājam līgumsodu 1 000,00 EUR (viens tūkstotis euro) apmērā par katru konstatēto gadījumu.
Par jebkuru polišu pārtraukumu (izņemot garantijas laika garantijas polisi), Būvuzņēmējs maksā Pasūtītājam līgumsodu 1 000,00 EUR (viens tūkstotis euro) apmērā par katru konstatēto gadījumu.
[bookmark: _Ref502239891][bookmark: _Ref497814460]Ja Būvuzņēmējs nepilda Līgumu vai atsakās no tā izpildes, vai ja Līgums tiek izbeigts pirms termiņa Būvuzņēmēja vainas dēļ, vai arī Būvuzņēmējs izbeidz Līgumu pirms termiņa, izņemot nepārvaramu varas iestāšanās dēļ, Būvuzņēmējs atlīdzina Pasūtītājam tiešos zaudējumus un maksā līgumsodu 10% apmērā no  Objektā faktiski izpildīto un Līgumā noteiktā kārtībā pieņemto Darbu vērtības. 
Ja Pasūtītājs izbeidz pirms termiņa noslēgto Līgumu, tas pilnībā norēķinās ar Būvuzņēmēju par jau paveiktajiem Darbiem un Objektam iegādātajiem materiāliem un sedz Būvuzņēmēja tiešos zaudējumus, bet ja Līgums tiek izbeigts Būvuzņēmēja saistību pilnīgas vai daļējas neizpildes dēļ, Pasūtītājs norēķinās ar Būvuzņēmēju par izpildītiem Darbiem, ko ar attiecīgu aktu Pasūtītājs ir akceptējis, ieturot aprēķināto līgumsodu.
Līgumsoda samaksa neatbrīvo Līdzējus no Līgumā noteikto saistību izpildes un tiešo zaudējumu atlīdzināšanas pienākuma.
Pasūtītājam ir tiesības vienpusēji, bez Līdzēju rakstiskas vienošanās, aprēķinātos līgumsodus un radušos tiešos zaudējumus ieturēt no Būvuzņēmējam izmaksājamām summām.
Ja līgumsods un / vai radušies tiešie zaudējumi nav tikuši ieturēti saskaņā ar Līguma noteikumiem, Līdzēji to samaksu veic ne vēlāk kā 10 (desmit) dienu laikā pēc attiecīgā Līdzēja rēķina nosūtīšanas otram Līdzējam, veicot bezskaidras naudas pārskaitījumu uz rēķinā norādīto bankas konta numuru. Par samaksas dienu tiek uzskatīta diena, kad veikts naudas pārskaitījums, ko apliecina attiecīgais maksājuma uzdevums.
Līgumsoda samaksa neatbrīvo Līdzējus no Līguma izpildes un Līdzēji var prasīt kā līgumsoda, tā arī Līguma noteikumu izpildīšanu.

Līguma grozīšana, papildināšana un izbeigšana
Līdzēji, savstarpēji vienojoties, ir tiesīgi izdarīt izmaiņas Līgumā. Ikviena Līguma izmaiņa tiek noformēta rakstveidā un abu Līdzēju parakstīta. Jebkuras izmaiņas vai papildinājumi stājas spēkā pēc to abpusējas parakstīšanas un kļūst par Līguma neatņemamu sastāvdaļu. Izmaiņas Darbu apjomos, ja tās ir veiktas Līgumā atrunātajos gadījumos un kārtībā, nav uzskatāmas par izmaiņām Līgumā un atsevišķi vienošanās par to nav slēdzama. 
Būvuzņēmējs, parakstot Līgumu, apliecina, ka Darbi tiks veikti Līgumā atrunātajā termiņā.
Būvuzņēmējs nav tiesīgs veikt patvaļīgu Darbu apjomu vai materiālu, vai izcenojumu maiņu. 
Būvuzņēmējam ir saistošs Pasūtītāja paziņojums par atsevišķu Darbu neveikšanu Objektā un tas nerada Būvuzņēmējam tiesības uz jebkāda veida kompensāciju vai zaudējumu atlīdzību. Ja Būvuzņēmējs Darbus, kuru veikšana Pasūtītājam vairs nav nepieciešama, Objektā ir sācis, Pasūtītājs samaksā par kvalitatīvi paveiktajiem Darbiem un Darbos izmantotajiem materiāliem. Pasūtītājs Līguma summas ietvaros ir tiesīgs mainīt tehniskajā specifikācijā norādīto Darbu apjomus, pamatojoties uz Darbu gaitā sagatavotiem un parakstītiem aktiem.
Līdzējiem nekavējoties jāinformē vienam otrs, ja konstatē, ka:
starp Līguma dokumentos sniegtajiem datiem ir pretrunas;
Līguma dokumentos dotie dati atšķiras no reālajiem apstākļiem;
Līguma izpildei nozīmīgi apstākļi ir izmainījušies vai radušies jauni;
notikušas izmaiņas LV spēkā esošajos normatīvajos aktos, kas var ietekmēt Darbus.
Līguma Darbības apturēšana un atjaunošana notiek sekojošos apstākļos:
[bookmark: _Ref502741246]Līguma Darbība var tikt apturēta, ja iestājas nepārvaramas varas apstākļi vai tiek konstatētas būtiskas atkāpes no Līguma noteikumiem un LV spēkā esošajiem normatīviem, standartiem un normatīvajiem aktiem, kas regulē šādu Darbu veikšanu;
[bookmark: _Ref502239794]Pasūtītājam ir tiesības apturēt Līguma darbību, pārtraucot savu saistību izpildi, par to 10 (desmit) dienas iepriekš Būvuzņēmējam rakstiski paziņojot, sagatavojot un parakstot Darbu apturēšanas aktu un veicot norēķinus par faktiski izpildītajiem Darbiem un Objektā piegādātajiem materiāliem un iekārtām;
[bookmark: _Ref502239802]ja Būvuzņēmējam rodas šķēršļi atzīmes par būvdarbu uzsākšanai izvirzīto nosacījumu izpildi būvatļaujā saņemšanā, Būvuzņēmējs rakstiski brīdina Pasūtītāju un Pasūtītājs nekavējoties veic visas darbības attiecībā uz Līguma darbības apturēšanu uz laiku līdz minētās atzīmes būvatļaujā saņemšanai, bet ne ilgāk kā uz 1 (vienu) kalendāro mēnesi. Ja atzīme par būvdarbu uzsākšanai izvirzīto nosacījumu izpildi būvatļaujā netiek izdarīta, Pasūtītājam ir tiesības Līgumu vienpusēji pārtraukt un šajā gadījumā Pasūtītājam nav pienākuma kompensēt Būvuzņēmējam zaudējumus, kas tam radušies šajā punktā minētā kārtībā Pasūtītājam vienpusēji pārtraucot Līgumu. Par šajā punktā noteiktā kārtībā Līguma vienpusēju pārtraukšanu Pasūtītājs nosūta Būvuzņēmējam vēstuli uz Būvuzņēmēja e-pastu: _______, parakstītu ar drošu elektronisko parakstu un laika zīmogu, un ir uzskatāms, ka Līgums tiek pārtraukts 10. (desmitajā) dienā pēc šādas vēstules nosūtīšanas;
Būvuzņēmējam nav tiesību, pēc Darbu apturēšanas akta sagatavošanas un abpusējas parakstīšanas, pretendēt uz kompensāciju par Līguma darbības apturēšanas laikā veikto Darbu;
par Līguma darbības atjaunošanu, ja tas tika apturēts saskaņā ar Līguma 16.6.1. punktu, Pasūtītājs 20 (divdesmit) dienas iepriekš rakstveidā informē Būvuzņēmēju. Būvuzņēmējs atsāk Darbus Pasūtītāja paziņojumā norādītajā termiņā, Līgumā noteiktajā apmērā, par Līgumā noteikto Līguma summu.
Līgums tiek uzskatīts par izpildītu, kad Līdzēji ir pilnā apmērā izpildījuši Līguma saistības. 
[bookmark: _Ref502239878]Pasūtītājs ir tiesīgs vienpusēji, bez Līdzēju rakstiskas vienošanās, izbeigt Līgumu, paziņojot par to Būvuzņēmējam rakstveidā 10 (desmit) dienas iepriekš, šādos gadījumos:
ja Būvuzņēmējs nepieņem Objektu vai būvdarbu veikšanai nepieciešamo dokumentāciju Līgumā noteiktajā kārtībā un termiņā;
ja Būvuzņēmējs neuzsāk Darbus Līgumā noteiktajā termiņā. Līgums tomēr netiek izbeigts, ja Būvuzņēmējs 5 (piecu) kalendāro dienu no Pasūtītāja paziņojuma saņemšanas brīža laikā pierāda, ka nav vainojams pie Darbu neuzsākšanas noteiktajā termiņā;
ja pēc Pasūtītāja pieprasījuma neatkarīga ekspertīze, ir konstatējusi, ka Būvuzņēmējs Darbus veic nekvalitatīvi vai neatbilstoši tehniskajai dokumentācijai vai Latvijas būvnormatīviem, kas būtiski varētu ietekmēt Objekta tālāko ekspluatāciju;
ja Būvuzņēmējs pārkāpj kādu no Līguma noteikumiem un šāds pārkāpums, pēc Pasūtītāja viedokļa, var būtiski ietekmēt Būvuzņēmēja spējas pildīt savas saistības saskaņā ar Līgumu;
ja Līguma izpildes laikā iestājas viens no šādiem gadījumiem:
ja Būvuzņēmējs pārtrauc Darbu izpildi Objektā ilgāk par 3 (trīs) kalendārām dienām un Darbu izpildes kalendārajā grafikā šāds Darbu pārtraukums nav paredzēts un šo pārtraukumu nav rakstiski apstiprinājis Pasūtītājs;
Darbu izpilde nenotiek Darbu izpildes kalendārajā grafikā paredzētajā apjomā un termiņā; 
ja Būvuzņēmēja pārstāvis un/vai atbildīgais būvdarbu vadītājs neierodas Līdzēju noteiktajās Darbu sanāksmēs 3 (trīs) reizes visā Darbu izpildes gaitā;
Būvuzņēmējs tiek atzīts par maksātnespējīgu;
ja nav saņemta Pasūtītāja piekrišana tiesiskās aizsardzības procesa iesnieguma iesniegšanai un tiesiskās aizsardzības procesa plāna apstiprināšanai 
Būvuzņēmējs tiek izslēgts no Būvkomersanta reģistra;
tiek veiktas piespiedu darbības no trešo personu puses, kā rezultātā tiek apķīlāta (aprakstīta) Būvuzņēmēja manta, un/vai uzlikts liegums rīcībai ar banku kontiem, un/vai uzlikts liegums kustamām mantām un/vai nekustamajam īpašumam valsts publiskajos reģistros;
Būvuzņēmējs kavē Līguma izpildes termiņu ilgāk par 20 (divdesmit) kalendārām dienām;
pret Būvuzņēmēju Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
citos Līgumā noteiktajos gadījumos.
Būvuzņēmējs ir tiesīgs vienpusēji izbeigt Līgumu, paziņojot par to Pasūtītājam rakstveidā 20 (divdesmit) darbdienas iepriekš, ja Pasūtītājs ir nokavējis kādu Līgumā noteikto maksājumu termiņu ilgāk kā 10 (desmit) darbdienas un maksājumu nav veicis arī 10 (desmit) darbdienu laikā pēc Būvuzņēmēja rakstveida brīdinājuma saņemšanas, pastāvot nosacījumam, ka Būvuzņēmējs ir izpildījis visus priekšnoteikumus maksājuma saņemšanai. Šajā gadījumā Pasūtītājam jāsamaksā Būvuzņēmējam par kvalitatīvi paveikto Darbu, kā arī Būvuzņēmējam ir tiesības iekasēt līgumsodu 10% (desmit procentu) apmērā no Līguma summas.
Ja Pasūtītājs izmanto tiesības vienpusēji izbeigt Līgumu Līguma 16.8. punktā un tā apakšpunktos paredzētajos gadījumos, Līdzēji sagatavo un paraksta atsevišķu aktu par faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie ir veikti, atbilst Līgumam un ir turpmāk izmantojami, bet Būvuzņēmējs atlīdzina Pasūtītājam tiešos zaudējumus un maksā Pasūtītājam līgumsodu saskaņā ar Līguma 15.22. punktu.
Līguma izbeigšanas gadījumā Būvuzņēmējs nekavējoties vai arī ar Pasūtītāju saskaņotajā datumā pārtrauc Darbus, veic visus pasākumus, lai Objekts un Darbi tiktu atstāti nebojātā, drošā stāvoklī un atbilstoši LV spēkā esošo normatīvo aktu prasībām sakopj Objektu un nodod Pasūtītājam uz Darbiem attiecināmo dokumentāciju, nodrošina, lai Būvuzņēmēja personāls un apakšuzņēmēji atstātu Objektu, kā arī veic citas darbības, par kurām Līdzēji ir vienojušies.
Ja Līgums tiek izbeigts pirms termiņa, Darbus neveicot pilnā apmērā, Būvuzņēmējam ir pienākums iesniegt garantijas laika garantijas polisi Līguma 12.2. punktā norādītajā apmērā no izpildīto un Līgumā noteiktajā kārtībā pieņemto Darbu vērtības.
Ja Līguma darbības laikā izveidojas apstākļi, kad nepieciešama Līguma darbības apturēšana, Līdzēji par to rakstveidā vienojas atsevišķi.
Pasūtītājs ir tiesīgs veikt šādus būtiskus Līguma grozījumus:
pieļaut autoruzraudzības kārtībā mainīt pielietojamās tehnoloģijas vai tehniskajā projektā paredzētos izstrādājumus un būvmateriālus, aizstājot tos ar ekvivalentiem, ja šādu būvmateriālu vai izstrādājumu ražošana ir pārtraukta, vai citos gadījumos, ja Būvuzņēmējs tos pierāda ar attiecīgo ražotāju un piegādātāju apliecinājumiem;
atbilstoši Publisko iepirkumu likumā noteiktajai kārtībai, piemērojot Publisko iepirkumu likuma 61. pantu.

Līdzēju pārstāvji
Pasūtītājs, Autoruzraugs un Būvuzraugs nozīmē pilnvarotos pārstāvjus, kuriem Būvuzņēmējs jebkurā laikā piešķir piekļuvi Objektam, sniedz informāciju par visām Darbu izpildes metodēm, uzrāda jebkurus Objektā pieejamus vai ar tiem saistītus dokumentus, kā arī sniedz jebkādu citu informāciju, kas ir pamatoti nepieciešama, lai pienācīgi un detalizēti iepazītos ar Darbu gaitu un veiktu visas nepieciešamās darbības, lai nodrošinātu likumā un Līgumā noteikto Darbu veikšanu un Līguma izpildi.
Būvuzņēmējs un Pasūtītājs nozīmē pārstāvjus, kuriem ir tiesības darboties Līdzēju vārdā saistībā ar Līguma izpildi, t.sk., veic ar Līgumu uzņemto saistību izpildes kontroli, organizē starp Līdzējiem finansiāla un cita rakstura vienošanos slēgšanu.
Līdzēji par kontaktpersonu Darbu izpildes gaitā radušos jautājumu risināšanai nosaka:
[bookmark: _Ref409445530]No Būvuzņēmēja puses – _______, e-pasts: ________ , tālrunis: +371 ________;
No Pasūtītāja puses ar tiesībām parakstīt Darbu nodošanas–pieņemšanas aktu, sagatavot defektu aktu un risināt citus ar Līguma izpildi saistītos jautājumus – ____________, e-pasts: ________, tālrunis: +371 ________. 
Līdzējiem ir tiesības nomainīt kontaktpersonas, savlaicīgi rakstveidā par to brīdinot otru Līdzēju.
Visi no Līguma izrietošie paziņojumi, lūgumi, pieprasījumi, pretenzijas un cita informācija ir noformējama rakstveidā latviešu valodā. Pasūtītāja pienākums ir nosūtīt šādu informāciju Būvuzņēmējam uz Līgumā norādīto pasta adresi, vai e-pastu, ar drošu elektronisko parakstu un laika zīmogu, ja Līgumā nav atrunāts citādi. Visi paziņojumi un Pasūtītājam sniedzamā informācijā Būvuzņēmējam ir jāsagatavo rakstveidā un tā ir iesniedzama Mārupes novada pašvaldībā (Klientu apkalpošanas centrā), Daugavas ielā 29, Mārupē, Mārupes novadā, vai ar drošu elektronisko parakstu un laika zīmogu nosūtāma uz Pasūtītāja oficiālo e-pasta adresi marupe@marupe.lv, izņemot Līgumā noteiktos gadījumos. Līdzēji uzņemas pienākumu sniegt rakstveida atbildi 15(piecpadsmit) darbdienu laikā no pieprasījuma saņemšanas dienas uz jebkuru otra Līdzēja pieprasījumu, kas saistīts ar Līguma izpildi, ja vien Līgumā nav noteikti citi termiņi.

Nobeiguma noteikumi
Līdzēju strīdi, kas rodas Darbu un materiālu kvalitātes novērtēšanā Darbu veikšanas vai garantijas termiņa laikā, risināmi, pieaicinot neatkarīgu(s) sertificētu(s) ekspertu(s) vai valsts ekspertīzes institūcijas, un ekspertīzes izdevumus sedz Līdzējs, kurš saskaņā ar ekspertīzes slēdzienu ir vainojams Līguma noteikumu pārkāpumā. Ja ekspertīze nekonstatē pārkāpumus, ekspertīzes izdevumus sedz Līdzējs, kurš ekspertīzi ierosinājis.
Visi ar Līguma izpildi saistītie strīdi risināmi pārrunu ceļā, bet ja 30 (trīsdesmit) dienu laikā nav iespējams panākt vienošanos, tad LV normatīvajos aktos noteiktajā kārtībā vispārējās jurisdikcijas tiesā pēc Objekta atrašanās vietas saskaņā ar spēkā esošajiem LV normatīvajiem aktiem. Nekādi strīdi, prasības iesniegšana vai pretprasības celšana tiesā, kā arī tiesas procesa norise neatbrīvo Līdzējus no turpmākās Līguma saistību izpildes.
Ja kāds no Līguma punktiem neparedzētu apstākļu dēļ tiek atzīts par spēkā neesošu vai LV spēkā esošajiem normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
Tās Līguma attiecības, kuras nav atrunātas Līguma tekstā, tiek regulētas saskaņā ar LV spēkā esošajiem normatīvajiem aktiem.
Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Līdzēji informē viens otru 5 (piecu) darbdienu laikā. Ja kāds no Līdzējiem neinformē otru Līdzēju par savu rekvizītu maiņu vai to pārstāvju maiņu Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otram Līdzējam.
Līgumā minētie pielikumi un ar Līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas kļūst par Līguma pielikumiem un ir Līguma neatņemamas sastāvdaļas.
Līgums ir saistošs kā Līdzējiem, tā arī to tiesību un pienākumu pārņēmējiem. Nevienam no Līdzējiem nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otra Līdzēja rakstiskas piekrišanas. Ja kāds no Līdzējiem kļūst par bankrota, maksātnespējas vai citu līdzvērtīgu notikumu objektu, kas ietekmē otra Līdzēja intereses, otram Līdzējam ir tiesības paziņot par Līguma izbeigšanu pirms termiņa un pieprasīt samaksāt pienākošās summas.
Līgums kopā ar pielikumiem ietver sevī visas Līdzēju vienošanās par Līguma priekšmetu un aizstāj visas iepriekšējās rakstiskās vai mutiskās vienošanās un pārrunas par tiem. Līguma labojumi vai papildinājumi ir spēkā, kad tie ir noformēti rakstiski un abi Līdzēji tos ir parakstījuši.
[bookmark: _Ref38279760][bookmark: _Ref37757902]Līgums stājas spēkā, kad Līdzēji abpusēji ir to parakstījuši. 
Līguma darbības termiņš izbeidzas ar Līgumā noteikto Līdzēju saistību izpildi, ja vien Līgums netiek pārtraukts vai izbeigts saskaņā ar Līguma noteikumiem. 
Līgumam ir pievienoti šādi pielikumi:
1. pielikums – Tehniskā specifikācija;
2. pielikums – Tehniskais piedāvājums;
3. pielikums – Finanšu piedāvājums;
Līgums sagatavots un parakstīts elektroniski. 

